گەڕان بەدوای تەرمی گەنجێکدا لە ئاوی سیروان بەشە ئاوی ماڵانی لە کەلار کەمکردووە – SNN\nHome›کوردستان›گەڕان بەدوای تەرمی گەنجێکدا لە ئاوی سیروان بەشە ئاوی ماڵانی لە کەلار کەمکردووە\nگەڕان بەدوای تەرمی گەنجێکی خنکاو لەسیروان\nدواى ئه‌وه‌ى له شارى كه‌لار گه‌نجێك به‌هۆى مه‌له‌كردنه‌وه خنكا، له‌به‌ر دۆزینه‌وه‌ى ته‌رمه‌كه‌ى ئاوى سیروان له به‌نداوى ده‌ربه‌ندیخانه‌وه كه‌مکراوه‌ته‌وه و به‌مهۆیه‌شه‌وه ئاوى پێویست ناگاته ماڵان.\nڕۆژى هه‌ینى رابردوو له سه‌ر رووبارى سیروان له سنوورى شارى كه‌لار گه‌نجێكى ته‌مه‌ن 23 ساڵ له كاتى مه‌له‌كردندا خنكا. هه‌رچه‌نده تیمه‌كان سه‌رقاڵى گه‌ڕانن به دوایدا، تا ئێستا نه‌دۆزراوه‌ته‌وه و بۆ هاوكاریكردنى خێزانه‌كه‌شى له به‌نداوى ده‌ربه‌ندیخانه‌وه ئاوى ڕووبارى سیروان كه‌مكراوه‌ته‌وه.\nسامان ره‌حیم به‌ڕێوه‌به‌رى ئاوى كه‌لار بهSNNى راگه‌یاند؛ لە لایەن بەنداوی دەربەندیخانەوە ئاوی سیروان کەمکراوەتەوە، ئه‌مه‌ش بەهۆی خنکانی گەنجێکی شارەکەمانەوە، ئه‌م كه‌مكردنه‌وه‌یه کێشەی گەیشتنی ئاوی پێویستی بۆ یەکەی وەرگری بەڕێوەبەرایەتیمان دروستكردووه.\nوتیشى: “به‌وهۆیه‌وه وەکو پێویست ئاو ناگاته به‌شێك له گه‌ڕه‌ك و ماڵه‌كان، به‌ڵام بە بەردەوامیی لەهەوڵداین بۆ چارەسەرکردنی کێشەکە بۆ ئه‌وه‌ى هاووڵاتیان بێ ئاو نه‌بن”.\nئه‌مساڵ له سنوورى رووبارى سیروان پێنج گه‌نج به‌هۆى مه‌له‌كردن له ئاوه‌كه‌دا خنكاون.\nقەبارەی ئەو زیانەی بەهۆی دابەزینی نەوتەوە بەر عێراق کەوتووە ئاشکرادەکرێت


وتووێژ، هیچ گۆڕانکارییەک بەسەر ڕێژیمی ئێراندا ناهێنێت\n12:55 - 20 جۆزەردان 2719\nکوردستان میدیا: ناوەندی لێکۆڵینەوەی شۆرای سیاسەتی دەرەوەی ئامریکا، باسی لەوە کردووە، کە لە ڕێگای وتووێژەوە، هەڵسوکەوتە نەشیاوەکانی ڕێژیمی ئێران گۆڕانکاریی بەسەردا نایەت.\nناوندی لێکۆڵینەوەی شۆرای سیاسەتی دەرەوەی ئامریکا، بە بڵاوکردنەوەی ڕاپۆرتێک لەسەر ڕێژیمی ئێران جەختی کردەوە، کە گۆڕینی هەڵسوکەوتە تێکدەرانەکانی ڕێژیمی ئێران لە ڕێگای وتوویژەوە خەیاڵپەروەرییە و داوای کردووە کە هەوڵی جیددی لە هەمبەر ڕێژیمی ئێران بدرێت.\nلەم ڕاپۆرتەدا داوا لە "دانڵد ترامپ"، سەرکۆماری ئامریکا کراوە، کە کاتی خۆی بۆ وتووێژکردن لەگەڵ ڕێژیمی ئێران بەفیڕۆ نەدات، چونکە هەڵسوکەوتەکانی ئەو ڕێژیمە هیچ گۆڕانکارییەکیان بەسەردا نایەت.\nناوەندی لێکۆڵینەوەی شۆرای سیاسەتی دەرەوەی ئامریکا، جەختی کردەوە، کە لە سەردەمی سەرکۆماریی "جۆرج بووش" و "باراک ئۆباما"دا، سەرەڕای وتووێژ لەگەڵ ڕێژیمی ئێران، نەیانتوانی گۆڕانکارییەک بەسەر ئەو ڕێژیمەدا بهێنن.\nبەپێی ئەو ڕاپۆرتە، ئامریکا بەخۆڕایی هەوڵ دەدات لە وڵاتێک کە لە ژێردەستی ڕێژیمێکی ئیدئۆلۆژیک و توندڕۆدایە کەسانێکی میانەڕەو بدۆزێتەوە، چونکە دەسەڵاتی سەرکۆمار لە ئێراندا لەژێر ڕکێفی ڕێبەریی ڕێژیمی ئێراندایە و دەسەڵاتداری ڕاستەقینەی ئەو وڵاتەیە.\nناوەندی لێکۆڵینەوەی شۆرای سیاسەتی دەرەوەی ئامریکا، سەرەڕای ئەوەی کە وڵاتی ئێرانی بە وڵاتێکی نادێموکراتیک ناو بردووە، بە ڕێژیمێکی هێرشبەر و پاوانخواز بە ئامانجی ئینقلابییشی زانیوە، کە بە دوای پەرەپێدان و داسەپاندنی ئیدئۆلۆژیی ئایینیی خۆی لە ناوچە و دەرەوەی ناوچەکەدایە.\nئەو ناوندە، هەوڵە تێکدەرانەکان و ئاژاوەگێڕییەکانی ئەو ڕێژیمەی بە نیشانەی جەوهەری ڕێژیمی زاڵ بەسەر ئێراندا وەسف کردووە و لەسەر پێویستیی ڕووخانی ئەو ڕێژیمە بە مەبەستی گۆڕانکارییەکی شیاو و گونجاو جەختی کردووەتەوە.


تاریق عەزیز لە رۆژنامەنوسییەوە بۆ وەزیری دەرەوەی عێراق\n03:35 - 26/08/2019\nتاریق عەزیز لە رۆژنامەنوسییەوە بۆ وەزیری دەرەوەی عێراق\nناوی تاریق عەزیز هاوشان لەگەڵ ناوهێنانی سیاسەتی دەرەوەی عێراق لەسەرەتای هەشتاكانی سەدوە ڕابوردوەوە سەركەوتووە، ئەو تاقانە مەسیحیەكی ناو حكومەتی عێراقە لەسەردەمی حیزبی بەعسدا، ڕەنگڕێژی سیاسەتی دەرەوەی عێراقی كردووەو بەردەوام لەگەڵ وەفد و نێردەی وڵاتانی دونیا مامەڵەی كردووە، ئەو جێگە متمانەی تەواوی سەدام حسین بووە. هەرچەندە بە رۆژنامەنووسی دەستی پێكرد بەڵام دواجار سەری لە سیاسەتەوە دەركرد و لە لیستی داواكراوانی ئەمەریكا 2003 دا لە ڕیزبەندی 43 دابوو، خۆی ڕادەستی ئەمەریكیەكان كردو دواجار دادگا بڕیاری لە سێدارەدانی بۆ دەركراو جێبەجێش نەكرا. ئەو خاوەنی كەسایەتیەكی جیاوازی ناو سەركردایەتی حیزب و حكومەتەكەی بەعس بوو.\nهاوڕێی دێرینی سەدام:\nمیخائیل یوحەنا یان (تاریق عەزیز) لە ٢٨ی نیسانی ١٩٣٦، کەسایەتی سیاسی مەسیحی-کاسۆلیک و ڕۆژنامەنووسی عێراقیلە بنەماڵەیەكی مام ناوەندی ئابووری و كۆمەڵایەتی لەدایك بووە، خوێندنی سەرەتای و ئامادەی و زانكۆی لە بەغداد تەواوكردوە و لەسەرەتای گەنجیشدا پەیوەندی بە حزبی بەعسەوە كردوە و هاورێ نزیكی سەدام حسێنی سەرۆكی پێشووی عێراق بووە، سەرچاوەكان باس لەوە دەكەن پەیوەندی نێوان میخائیل و سەدام حسین دەگەڕێتەوە بۆ ساڵی 1950، ئەو كات پێكەوە لە ڕێكخستنەكانی بەعس لە دژی ڕژێمی پاشایەتی بە نهێنی كاریان دەكرد، هەرچەندە بەعس ئایدۆلۆژیایەكی نەتەوەیی بوو، بەڵام ئەو هە پەیوەندی بەهێزی لەگەڵ كەنیسەی كاسۆلۆكی كلدانی شاری –تەل كێف- ی نزیك شاری موسڵ هەبوو. ئەمە لە كاتێكدا زۆربه‌ی مه‌سیحیه كلدانیه‌كانی عێراق، مەسیحیەكان هه‌واداری بیری چه‌پ‌و حیزبی شیوعی بون، به‌ڵام ئه‌م بوه به‌هاوڕێی ئه‌و به‌عسیانه‌ی بیری ناسیۆنالیزم‌و پان عەرەبیزم له‌مێشكدا بوو.\nهەرچەندە تاریق عەزیز وەزیری دەرەوەو جێگریی سەرۆكی ئەنجوومەنی وەزیرانی حكومەتی عێراقیش بووە، بەڵام لەناو خەڵكی عێراقدا ناوبانگێكی زۆر خراپی نەبووە لەچاو سەرانی پێشووی رژێمی بەعس دا، ئەو خاوەنی بڕوانامەی بەرز بوو، شارەزاییەكی باشی هەبوو لە زمانی ئینگلیزیی و تاكە وەزیری مەسیحی دیاری ناو ئەنجوومەنی وەزیران بووە بەدرێژایی حوكمڕانی بەعس. كەچی غه‌سان شه‌ربلی رۆژنامه‌نوسی ناوداری عه‌ره‌ب لەو بارەیەوە ده‌ڵێت "زیره‌كی‌و كارامه‌یی كه‌ڵكی چیه كه وه‌زیری ده‌ره‌وه‌ی پیاوێكی دیكتاتۆری وه‌ك سه‌دام حسێن بیت".\nتاریق عەزیز لە ساڵی 1974 بووە بە ئەندامی ئەنجوومەنی باڵای شۆڕش و لەبواری میدیا و رۆشنبیریدا كاری كردووە، ئاشنایەتی ناوبراو بۆ بواری میدیا دەگەڕێتەوە بۆ سەروبەندی روخانی ڕژێمی شاهانەی عێراق لە ساڵی 1958 كە ئەو وەك نووسەر لە ڕۆژنامەی (جمهوریە العراق) كاری رۆژنامەوانی دەكرد، پاشان لە ساڵی 1963 و سەركەوتنی حیزبی بەعس چووە رۆژنامەی (الجماهیر) و وەك بەڕێوەبەری نوسینی ئەو رۆژنامەیە كارەكانی كردووە، پاشان چووەتە ناو رۆژنامەوانی سوریا و پاشان لە سەروبەندی شۆرڕش 1966 دەستگیر كاروە، لە ساڵی 1968 گەڕاوەتەوە عێراق، تا ئەو كاتانەی لە ساڵی 1968 سەدام حسین بە فەرمی بوو بەجێگری ئەحمەد حەسەن بەكر، ئەو سەرقاڵی كاری رۆژنامەوانی بوو، سەرنووسەری رۆژنامەی (سەورە)ی زمانحاڵ و ئۆرگانی فەرمی حیزبی بەعس بوو .\nیەكەم كاری تایبەتی و ڕاسپێردراوی لە ساڵی 1977 دابوو، ئەو وەك نوێنەری حكومەتی عێراق لەچارەسەركردنی كێشەی نێوان سوریا و عێراق لە هاتوچۆدا بوو، دوای ئەوەی سەدام حسین بووە جێگری سەرۆك كۆمار عەزیزی وەك جێگری سەرۆكی ئەنجوومەنی وەزیران بۆ كاروباریی وەزارەتەكانی (خوێندنی باڵا، پەروەردە، كاروباری لاوان و ڕاگەیاندن، گەشت و گوزار) بەڕێوەدەبرد، لە ساڵی 1980 دا كاتێك تاریق عەزیز دەچێتە زانكۆی موستەنسەرییە، هێزە ئۆپۆزسیۆنە شێعەیەكان نارنجۆكێكی دەسییان بۆ هەڵدا و یستیان تیرۆری بكەن بەڵام دەربازی بوو، ئەوەش بووە بیانوویەك بەدەست عێراقەوە كە شەڕ لەدژی ئێران هەڵبگیرسێنێت، ساڵی 1983 وەزارەتی دەرەوەشی هاتە سەر، دواجار یەكلایی بوویەوە بۆ كاروباری وەزارەتی دەرەوە.\nچه‌ند كاتژمێرێك به‌ر له‌راگه‌یاندنی جه‌نگی وڵاتانی هاوپه‌یمان دژ به‌عێراق له‌هاوینی1990دا، وه‌ك دوا هه‌وڵدان بۆ كشانه‌وه‌ی عێراق له‌كوه‌یت له‌ڕێگه‌ی دبلۆماسیه‌وه بۆ ئەو مەبەستە لەگەڵ جیمس بیكه‌ر كۆبونه‌وه. بیكه‌ر له‌یاداشته‌كانیدا ده‌ڵێت "له‌ده‌ستپێكی كۆبونه‌وه‌كه‌دا به‌تاریق عه‌زیزم گوت: نامه‌یه‌كم پێیه له‌سه‌رۆكی ویلایه‌ته یه‌كگرتوه‌كانی ئه‌مه‌ریكاوه بۆ سه‌رۆك سه‌دام حسێن، پێمخۆشه كۆبونه‌وه‌كه به‌راده‌ستكردنی ئه‌م نامه‌یه ده‌ستپێبكه‌م. عه‌زیز وتی: كۆپییه‌كت پێیه بتوانم بیخوێنمه‌وه؟ وتم: به‌ڵێ. وه‌ریگرت‌و خوێندیه‌وه، خوێندنه‌وه‌كه‌ی 10 ده‌قه‌ی خایاند. پاشان وتی: ناتوانم ئه‌م نامه‌یه‌یه وه‌ربگرم چونكه به‌زمانێك نوسراوه كه شایسته‌ی په‌یوه‌ندی نێوان سه‌رۆكی وڵاتان نییه". له‌ساڵی 1983دا، سه‌دام حسێن پۆستی وه‌زیری ده‌ره‌وه به‌تاریق عه‌زیز ده‌سپێرێت، كه گه‌رمه‌ی شه‌ڕی دژواری عێراق‌و ئێرانه، عه‌زیز به‌وپه‌ڕی كارامه‌ییه‌وه ئیداره‌ی دۆسیه‌ی په‌یوه‌ندیه‌كانی ده‌ره‌وه‌ی عێراق ده‌كات، پشتیوانی رۆژئاواو ئه‌مه‌ریكا له‌عێراق دژ به‌ئێران ده‌سته‌به‌ر ده‌كات‌و دواتریش له‌دانوستانه‌كانی راوه‌ستانی شه‌ڕیشدا كه به‌سه‌رپه‌رشتی نه‌ته‌وه یه‌كگرتوه‌كان ئه‌نجامدرا، نوێنه‌رایه‌تی عێراقی كرد.\nهاوڕێ و هاوسەنگەر:\nگوێڕایه‌ڵی‌و ملكه‌چی تاریق عه‌زیز هه‌رگیز له‌لای سه‌دام حسێن جێگەی گومان نه‌بووە، ته‌نانه‌ت ئه‌و كوڕی دوه‌می خۆی ناوناوە سه‌دام، له‌ساڵی 2003 له‌كاتی دادگایی كردنه‌كه‌یدا، سه‌دامی به"هاوڕێی سه‌نگه‌ر" ناوبردو دواتریش له‌میانه‌ی چاوپێكه‌وتنێكیدا له‌گه‌ڵ كه‌ناڵی "ئەلعه‌ره‌بیه"، سه‌دامی به"براو هاوڕێی ئازیز"ی ناوبردووە و ئیعدامكردنی سه‌دامی به"دژوارترین‌و ناخۆشترین ساته‌وه‌ختی ژیان"ی خۆی ناوبرد‌و پێیوابو "ئیعدام كردنی سه‌دام، كوشتنی عێراق بو.\nكورد و كەركووك:\nساڵی 1991 كاتێك كه شاندی دانوستانكاری كورد باسی كه‌ركوكیان كردبو، پێیوتبون "ده‌بێت تا هه‌زار ساڵی تر بۆ كه‌ركوك بگرین، وه‌ك چۆن ئێمه‌ی عه‌ره‌ب تا ئێستاش شین بۆ ئه‌نده‌لوس ده‌كه‌ین (ئەندەلوس شارێكی گەورەی وڵاتی ئیسپانیایە لە كیشوەری ئەوروپا، یەكێك بووە لە هەرێمە دیارەكانی سەردەمی ئیسلام لەسەدەی هەشتهەمی زاینی دا ، لە نێوان 711 تا 1492 زاینی لە ژێر فەرمانڕەوایی موسڵمانەكاندا بووە، بەڵام دواجار فەرەنگەكان لەژێردەستیان دەریانهێناو تا ئێستەش عەرەب بەو خەیاڵەوە دەژی كە بیگەرێنێتەوە بۆ ژێر دەسەڵاتی خۆی). هەروەها سەبارەت بە كورد تاریق عەزیز بۆ دیك چینی جێگری سەرۆكی پێشووی ئەمریكا نووسیوە كە كوردیش "سویدی یاخود نەرویجی نین و حەزیان بە دیموكراسی بێت، بەڵكو ئەوانیش هەتاهەتایە لەنێوان خۆیاندا شەڕدەكەن.\nبەكارهێنانی توندڕەوە ئیسلامیەكان:\nبە پێی سەرچاوە ئاگادارەكان لە نێوان تاریق عەزیزو دیك چینی دا چەندین نامە ئاڵوگۆڕكراون، لەناو یەكێك لەو نامانەدا دیك چینی لە زاری بۆشەوە بۆ تاریق عەزیزی نوسیوە : سەرۆكەكەت بێ مێشكەو ئاگای لە دبلۆماسیەت نیە، ئەویش لە وەڵامدا بۆی دەنوسێتەوە تا ساڵی 1991 سەرۆكەكەی ئێوە نەیزانیوە عێراق دەكەوێتە كوێوە!\nتاریق عەزیز لە بەشێكی دیكەی نامەكەیدا بۆ دیك چینی هۆشداریداوە لەوەی ئەگەرهاتوو ئەمریكا پێشنیازەكانیان رەتبكاتەوە، ئەوا "كارتی بەهێز"یان هەیە بۆ بەرگری لەخۆكردن و دووان لەو كارتانەشی بە نمونە هێناوەتەوە وەك تەشەنەپێكردنی ململانێكانیان لەگەڵ ئیسرائیل. سەبارەت بە دووەمیشیان نووسیوێتی: "گرتووخانەكانمان تەنیون بەوانەی كە پێیان دەڵێین (شێتی دین)، زۆر بە دڵرەقی و توندی مامەڵە لەگەڵ ئەوانەدا دەكەین و توندڕەوتریان دەكەین بۆئەوەی بەتەواوی شێتیان بكەین و وەك بۆمبێكی تەوقیتكراو مامەڵە لەگەڵ جەستەی خۆیاندا بكەن، بۆئەوەی خۆینا بەڕووی هەر دوژمنێكدا بتەقێننەوە. بەردەوام دەتوانین ئەوانە بەربدەین و بەشێوەیەك ئاڕاستەیان بكەین كە ئەمریكییەكان و رۆژئاواییەكان بكەنە ئامانج، نەك تەنها لە ناوچەكەماندا، بەڵكو لەنێو وڵاتەكانی ئێوەشدا. جەنابی سێگری سەرۆك، ئێوە نازانن ئەو كەسانە چۆن دەكوڵێن كاتێك كە ناوی "خاچ" و "جولەكە" "كافر"یان لەلا دەهێندرێت، ئەوانە چەكێكن كە تەنانەت بە داگیركردنی وڵاتەكەشمان ناتوانن بەرەنگاریان ببنەوە" بۆیە لە كۆتایی نامەكەدا دەنووسێت: "حیكمەت وا پێویست دەكات كە عێراق داگیر نەكەن، بیر لەوە بكەنەوەو رێزمان قبوڵ بكەن".\nلەكۆتایی دوایین نامەیدا بۆ تاریق عەزیز، دیك چینی نووسیویەتی: "هەڕەشەكردنتان بە( بەكارهێنانی) تیرۆریستان ئەوانەی كە پێیان دەڵێن "شێتی دین" بەهیچ شێوەیەك نامانترسێنێت، باشتروایە لەم ساتەدا هەست بە ترس بكەن كاتێك كە زەوی لەێر پێتاندا دەلەرزێت".\nلەو ساتانەدا كە تاریق عەزیز جێگری سەرۆكی رژێمی پێشووی بەعس لە خوێندنەوەی نامەكەی جێگری سەرۆكی پێشووی ئەمریكا دەبۆوە، ئەفسەرێكی عێراقی پاڵی دەنا بە تاریق عەزیزەوە بۆ چوونە نێو ئەو پەناگەیەی كە لەژێر زەمینی كۆشكدا بۆی دیاریكردابوو. لەو كاتانەشدا فڕۆكەكانی ئەمریكا بە ئاسمانی بەغداد دەسووڕانەوە دەستیان كردبوو بە بۆردومانكردن.\nتاریق عه‌زیز كه ژماره 43 بو له‌پله‌به‌ندی 55 داواكراودا له‌لایه‌ن ئه‌مه‌ریكاوه دوای داگیر كردنی عێراق له2003دا‌و پاش دوو هه‌فته له‌كه‌وتنی به‌غدا خۆی راده‌ستی هێزه‌كانی ئه‌مه‌ریكا كرد، دوای ئەوە ئەمەریكیەكان ڕادەستی دادگای باڵای تاوانەكانیان كرد، كە تایبەت بوو بە دادگایی كردنی سەرانی بەعس، تاریق عەزیز بە ئاشكرا بەرگری لە سەدام حسین و ڕژێمی بەعس دەكرد، تا گەیشتە ئەو ڕادەیەی سەرۆكی دادگا لێی توڕە ببێت و پێی وابێت بانگەشە بۆ حیزبی بەعس دەكات، رۆژی 26 تشرینی دووەمی ساڵی 2012 بە تۆمەتی سەركوتكردنی حزبە ئاینییەكانی عێراق، دادگای باڵای تاوانەكانی عێراق بڕیاری لەسێدارەكانی بۆ دەركرد، بەڵام بەهۆی توشبونی بە نەخۆشی شێرپەنجە و زۆری تەمەنییەوە بڕیارەكە جێبەجێ نەكرا. هەندێكی دیكەش باوەڕیان وایە ئەمەریكیەكان دەستێوەردانیان لە كاروباری دادگا كردووە، بۆ ئەوەی لەسێدارە نەدرێت، چوون عەلی حەسەن مەجید ناسراو بە (عەلی كیمیاویی) هەرچەندە نەخۆشیش بووو بەڵام سزای لە سێدارەدانی بەسەردا سەپێنرا، بەڵام پرسیار ئەوەیە مانای بەچی كاتێك ناوی لەناو لیستی داواكراوانی ئەمەریكیدا هەیە، بەڵام دواتر بەرگریی لێدەكەن؟ لە هەمان كاتیشدا سەرۆك كۆماری ئەو كاتی عێراق (بەڕێز جەلال تاڵەبانی) ئامادە نەبوو واژۆی بڕیارەكە بكات.\nبە پێی رۆژنامەی شەرقولئەوسەت دوای ئەوەی كە تاریق عەزیز خۆی ڕادەستی ئەمەریكیەكان كردووە هاوكاری كردوون بۆ دۆزینەوەی سەدام حسین ، محمد الزبیدی كە بەرپرسێكی باڵای بەغداد بووە لەو ماوەیەدا جەختی لەسەر ئەوە كردووەتەوەو كە تاریق عەزیز ڕێنمایی تەواوی ئەمەریكیەكانی كردووە بۆ دۆزینەوەی سەدام حسین بەو پێیەی كە ئەو شارەزایی تەواوی هەبووە لەوبارەیەوە، هەروەها ناوبراو نوێنەری عێراق بووە بۆ هەموو گفتوگۆكان لەگەڵ كۆمەلگەی نێو دەوڵەتی.\nدوای ئەوەی لە زیندان دەربازی دەبێت دەگەڕێتەوە بۆ شوێنی نیشتەجێبوونی خۆی و پاش ئەوەی داعش دێنە ناوچەكە لە 2014 دا ئەویش بە ناچاریی دەیگوازنەوە بۆ پارێزگای سەماوە، دوای ئەوەی شەوێك تووشی جەڵتەی دڵ دەبێت و بەپەلە بەرەو نەخۆشخانەیەكی ئەو شارەی دەبەن ، كەچی ئەوەندە نابات لەو نەخۆشخانەیە دەمرێت، لە دوای مردنی (گوایە)بە پێی وەسیەتی خۆی دەیانەوێت بیبەنە وڵاتی ئەردەن، بەڵام لەناو فڕۆكەخانەی بەغداد لەلایەن چەند چەكدارێكەوە تەرمەكەی دەفڕێنرێت، دواجار تەرمەكە دەدۆزرێتەوەو لە ڕێگەی فڕۆكەی تایبەتەوە ڕەوانەی وڵاتی ئەردەن دەكرێت و هەر لەوێ لەیەكێك لە كەنیسەكاندا ڕێوڕەسمی بەڕێكردنی بۆ قەبرانی بۆ دەكەن و پاشان لەناو جەماوەرێكی زۆر و بەشێك لەكەس و كارەكەی بە خاكیان سپارد.\nداهاتووی توركیا و ڕووسیا له ئیدلب چی لێدێت؟\nئایا ئەمریكا و تاڵیبان رێكدەكەون؟\nپلانی نوێی ناتۆ چییە لە عێراق؟\nمنداڵانی یەمەن قوربانی جەنگ\nبۆچی نه‌ته‌وه یه‌كگرتووه‌كان جه‌نگه‌كانی خۆرهه‌ڵاتی ناوه‌ڕاستی پێ چاره‌سه‌ر ناكرێت؟\nنهێنی هەڵوەشاندنەوەی كڵاوشینەكان و گەڕانەوەی كەسایەتی موقتەدا سەدر\nپزیشك و پزیشكێكی تر\nپزیشكەكەی شێخ مەحموود و مەلیك فەیسەڵ چی دەگێڕێتەوە؟\nپرۆژەی ئیسلامی سیاسی میانڕەو شکستی هێناوە\nدوای ئەوەی کە ئیسلامی سیاسی و ئیسلامخوازیی شیعە و سوننە لە نیوەی دووەمی سەدەی بیستەمدا، کۆمەڵگەکانی زۆرینە مسوڵمانی گرتەوە\nجەنگە بەردەوامەکانی رۆژهەڵاتی ناوەراست تاکەی؟\nسیمایەکی جەنگەکان تێکەڵاوبوونی هاوپەیمانیەتی ئەکتەرە لۆکاڵییەکان و نێودەوڵەتییەکانە\nتازە دەوڵەمەندەکان بناسەرەوە\nتازە دەوڵەمەندەکان ده‌كه‌ونه واقیعێكه‌وه كه نه په‌یوه‌ندییان له‌گه‌ڵ چینه‌كه‌ی خۆیان ده‌مێنێ، نه له چینه تازه‌كه‌ش جێگه‌یان ده‌بێته‌وه\nکورد لە دەرەوەی مێژوونووسی خۆیدا\nبەكارهێنانی نادروست و زیادەڕۆیی و پەیوەندییان بە كەلتوورەوە\nکۆمەڵگای کوردستان لەئاوێنەی كەلتووری سیاسیدا


01:48 - 6/8/2020\n🌎هەورامان‌نیوز: دماو چوارمانگا و نۆ ڕوا جە بەردەیش پەی ئیتالیای ئارۆ ٢٠٢٠/٨/٣ جە پەیوەندیێوە تەلەفونینە مەلا کرێکار جە زیندانەکەشەو دورگەو سیسیلیەنە، قسێش چەنی خێزانەکەیش کەردە، واتێنێش پەنە کە سپاس پەی خوای تەندروستیش خاسا و واردە و وتەیش خاسا و هیچ کێشێوش نیا. پاسە قەرارا چەیودمای حەفتێو جارێو تەلەفونشا پەی‌کەرۆ و جە دۆخو وێش ئاگادارشا کەرۆوە.\n🔹مەلا کرێکار جە ٢٠١٩/٧/١٥ بە دوانزە ساڵێ زیندانیکەردەی جەلایەنو دادگاو بوڵزانۆو ئیتالیایەو حوکم دریا، جە هەمان ڕۆنە نەرویجی گێرت و ٢٠٢٠/٣/٢٦ بە فڕۆکێوە مەدەنی دانیمارکی جە فڕۆکەخانەو ئۆسڵۆیەو بەردشا پەی ئیتالیای.


رۆژی شەهیدی شیوعی هیمای قوربانی دان و بەردەوامبوونی تێكۆشانە\nچواردەی شوبات هەموو ساڵێك شیوعییەكانی عێراق و كوردستان بەو پەڕی رێزو شانازییەوە دەست لەسەر سینگ لەبەردەم باڵای شكۆی شەهیدەكانیان دەوەستن و لە ئاستی قوربانیان و گیان بەختكردنیان، سەری رێزو نەوازش دادەنوێنن، و پەیمان و بەڵێن بۆ ئەوان و خانەوادەكانیان و گەلەكەیان نوێ دەكەنەوە، كە درێژەپێدەری رێبازەكەیان بن و هەموو هێزو توانیان دەخەنە گەڕ بۆ ئەوەی خوێنی گەشیان بەفیڕۆ نەڕوات و بەو پەڕی ئیرادەو ورە بەرزیییەوە كار بۆ بەدەست هێنانی ئەو هیواو ئامانجانە دەكەن كە ئەوان لەپێناویدا گیانیان بەخت كرد.\nچواردەی شوبات لای ئێمەی شیوعییەكان كە یادی رۆژی شەهیدو گیان بەختكردنی هاوڕێكانمانە لە پێناو نیشتمانێكی ئازادو گەڵێكی بەختیار، رۆژی نوێكردنەوەی بەڵێن و سوربوون لەسەر بیروباوەڕە چونكە ئەم ڕۆژە لوتكەی ئیرادەی شۆڕشگێڕییە، و رۆژی شانازی بەخۆكردنی شیوعییەكانە كە چۆن لەپێناو ئازادی و دیموكراسی و سۆسیالیزمدا دەیان هەزار كەسیان لە رۆڵە ئازیزەكانیان كردۆتە قوربانی و كاروانی سوری خەڵاتی تێكۆشانیان بە خوێنی خۆیان، بە هەورازو نشێوو بە نێو تونێلە تاریكەكانی مەرگ و سەختگیریدا بەردەوامی پێداوە. بەردەوامی ئەو كاروانەش بۆ سەروەری شەهیدەكانمان و سەرجەم هاوڕێ قارەمان و كۆڵنەدەرەكان دەگەڕێتەوە.\nهەر بۆیە حزبی شیوعی كوردستان چواردەی شوباتی هەموو ساڵێك دەكاتە دەرفەت و وێستگەیەك بۆ زیاتر كۆشش كردن بۆ بەرگری كردن لە ئازادی و دیموكراسی و عەدالەتی كۆمەڵایەتی و مافی مرۆڤ. دەیكاتە دەرفەتێك بۆ ئەوەی، ئەوە بە هەموو لایەك ڕابگەیەنێت ئەوەی تاكو ئێستا بەدەست هاتووە، سەرجەم دەستكەوتە نیشتمانیەكانمان بەری ڕەنجی خوێنی گەشی شەهیدانە. خۆڕاگری گەلەكەمان بەگشتی و خانەوادەی شەهیدان و پێشمەرگە دێرینەكان و زیندانانی سیاسیی و رێكخستنە نهێنییەكانی رۆژانی سەختی تێكۆشان ئەمڕۆی دروست كردووە. بۆیە هەر لەیادی چواردەی شوبات سەر لەنوێ جەخت لەوە دەكەینەوە كە ئێمە بەرگری لە مافەكانی خانەوادەی شەهیدانی سەربەزی گەل و نیشتمان دەكەین و حكومەتی هەرێمی كوردستان و سەرجەم لایەنە پەیوەندیدارەكان دەخەینە بەردەم بەرپرسیارێتی كە لە هەموو رووێكەوە زیاتر خزمەتی بنەماڵەی شەهیدان بكرێت، و ژیان و گوزەران و مافە مەدەنی و كۆمەڵایەتییەكانیان بۆ زامن بكرێت و لێنەگەڕێن لەوە زیاترئەو بنەماڵە سەربەرزانە ئاوا لە دۆخێكی سەختدا ژیان نەگوزەرێنن.\nهەروەها جەخت لەوە دەكەینەوە كە حكومەتی هەرێمی كوردستان و لایەنە پیوەندیدارەكان كۆتایی بەو جیاوازیە بهێنن كە ساڵەهای ساڵە بۆتە باجێكی قورس بەسەر شانی بنەماڵەی شەهیدانی حزبمان، پێویستە دابینكردنی و زامنكردنی مافە مەدەنی و كۆمەڵایەتییەكانی بنەماڵەی سەربەزی شەهیدان لەسەر بنەمای یەك پێوەر بێت، نەك لەسەر بنەمای حزبی و بەش بەشێنە و پەیڕوكرنی سیاسەتی تەزیكەی حزبی، كە جیاوازی گەورەو قوڵی خستۆتە نێوان شەهیدانی حزبمان و هەردوو حزبی دەسەڵاتدار. ئێمە لە حزبی شیوعی كوردستان داوا دەكەین هەرچی زووە كۆتایی بەو نا دادپەروەری و نایەكسانیە بهێنرێت و حكومەت لەسەرجەم بوارەكاندا حكومەتی هاوڵاتی و دادپەروەری و مافەكانی مرۆڤ بێت. نەك تەزكیەی حزبی و سیاسەتی بەرتەسكی حزبایەتی. ئەمە جگە لەوەی لیستی شەهیدان پێویستی بە پاكسازی راستەقینەیە.\nنەمری و سەربەرزی بۆ هاوڕێ یوسف سەلمان یوسف(فەهد)ی دامەزرێنەری حزب و ئەو پۆلە هاوڕێ قارەمانەی كە رژێمی پاشایەتی لە عێراق لە شوباتی 1949 لەسێدارەیدان.\nنەمری و سەربەرزی بۆ شەهیدانی حزبمان و سەرجەم شەهیدانی بزوتنەوەی رزگاری خوازی گەلی كوردستان.\nسەربەرزی بۆ خانەوادەی شەهیدانی حزب و گەل كە لە پێناو نیشتمانێكی ئازاد و گەلێكی بەختیار و چەسپاندنی عەدالەتی كۆمەڵایەتی و دێموكراسی و مافی مرۆڤ رۆڵە ئازیزەكانیان كردە كۆچی قوربانی.\nلە ڕۆژی شەهیدی شیوعی، بەڵێن بۆ جەماوەری گەلی كوردستان نوێدەكەینەوە كە حزبی شیوعی كوردستان هەردەم ئاڵاهەڵگری دیموكراسی و پێشكەوتووخوازی و بەرگری كردن لە مافەكانی گەلی كوردستان دەبین، تێدەكۆشین لە پێناو نەهێشتنی گەندەڵی و ناعەدالەتی كۆمەڵایەتی و هەموو ئەو پێشێلكاریانەی لە بەرامبەر گەلەكەمان و رەنجدەرانی بیروبازوو هەژاران ئەنجام دەدرێت .\n١٤ شوباتی ٢٠٢٠


لەم دیمانەیەدا کە تایبەتە بە پرسی کارنای کابینەی نۆیەمی حکوومەتی هەرێمی کوردستان، مەم بوڕهان قانع پەرلەمانتاری نەوی نوێ لە پەرلەمانی کوردستان رەخنە لە کارنامەی حکوومەت دەگرێت و ئاماژە بۆ ئەوە دەکات کە هەنگاوە کردارییەکان دیارنەکراون، جەختیش دەکاتەوە بەبێ بوونی بودجە حکوومەت ناتونێت ئەو پلانەی هەیەتی جێبەجێی بکات.\nئەوەی سەرۆکی ئەنجوومەنی وەزیران دوای وەرگرتنی ماتمانە خوێندییەوە دەچێتە قاڵبی کارنامەی حکوومەتەوە؟\nهیچ بنەمایەک یاخود چوارچێوەیەکی دیاریکراو بۆ بوونی کارنامە نییە، تۆ پڕۆژەکەت لە چوارچێوەیەکی دیاریکراودا بەیان دەکەیت و دەڵێیت کارەکانی من لەم چوارچێوەیەدا دەبێت، بەڵام پێویستە هەنگاوە کردارییەکانی تێدا دیاری بکرێت، یەکێک لە خەلەلەکانی کارنامەی سەرۆکی ئەنجوومەنی وەزیران دیارینەکردنی هەنگاوە کردارییەکان بوو، پرسی زۆر گرنگ هەبوو لە شێوەیی پاشەکەوتی مووچە و قووتی خەڵک بایەخی پێنەدرابوو، لەماوەی ئەم مانگەدا پێویستە وەزیرەکان کارنامەی خۆیان دیاری بکەن، دوای کۆتایی هاتنی ئەو وادایە ئەگەر بۆ رای گشتی ئاشکرا نەکرا، ئەوکاتە ئێمە وەکو پەرلەمانتاران دەتوانین کارنامەی وەزارەتەکان وەربگرین و لەو چوارچێوەیەدا کاری لەسەر دەکەین.\nبەبێ بوونی هیچ بودجەیەک حکوومەتی هەرێمی کوردستان دەتوانێت پلانی وەزارەتەکان یاخود کارنامەکەی جێبەجێ بکات؟\nبێگومان تاکو ئەوکاتەی بودجە نەیەتە ناو پەرلەمانی کوردستان و پەسەند نەکرێت و سێکتەرە جیاجیاکان دیاری نەکرێت، حکوومەت ناتوانێت ئەو پلانەی هەیەتی جێبەجێی بکات، بۆ نموونە وەزیری ئاوەدانکردنەوە دەڵێت ئێمە وا دەکەین لەچوار ساڵی داهاتوودا هێڵی شەمەندەفەر جێگیر بکەین، لەکاتێکدا بەپێی هەندێک ئامار یەک کیلۆمەتر لە هێڵی شەمەندەفەر نزیکەی چوار ملیۆن دۆلاری تێدەچێت، دروستکردنی هێڵی شەمەندەفەر بێگومان بودجەیەکی زۆری دەوێت، ئایا لەناو بودجەدا ئەم پڕۆژەیە جێگیر نەکرێت چۆن دەتوانرێت جێبەجێ بکرێت.\nبودجە دەبێت پێش کۆتایی ساڵ بهێنرێتە پەرلەمان و دەنگی لەسەر بدرێت، لانی کەم ئەمساڵ حکوومەتی هەرێم هیچ پڕۆژەیەکی لەو شێوەیەی نییە، لەم حاڵەتەدا چۆن دەکرێت کارنامە یاخود پڕۆژەی وەزارەتەکان جێبەجێبکرێن؟\nپێویستە لە وەرزی نوێی دەستبەکاربوونی پەرلەماندا کە لەدوای تەواوبوونی پشووی هاوینە دستپێدەکات، ئەولەویەتی حکوومەت ناردنی بودجە بێت بۆ پەرلەمانی کوردستان بۆ ئەوەی بەر لە کۆتایی ساڵ پڕۆژەیاسای بودجە پەسەند بکرێت، وەک ئەوەی کە ئێستا لە عێراقیش کار بۆ ئەوە دەکرێت لەدوای مانگی ئەیلوول بودجەی ساڵی 2020 تاوتوێ و گفتوگۆی لەبارەوە بکات، کە پێدەچێت لەو پڕۆژەیەدا کێشەکانی نێوان هەولێر و بەغدا و پرسی نەوتیش تاوتوێ بکرێت و بودجەی هەرێمی کوردستانیش دیاری بکرێت.\nبەڵام ئەمە بۆ ساڵی 2020 ڕاستە، ئەی سەبارەت بە ساڵی 2019 بەبێ بوونی هیچ بودجەیەک حکوومەت دەتوانێت لە کارنامەکەیدا سەرکەوتوو بێت؟\nبێگومان نەخێر، ئێمە قسە لەسەر ساڵی 2020 دەکەین، نەک ساڵی 2019، ئەمساڵ تەنیا چەند مانگێکی ماوە، لەگەڵ ئەوەشدا کە هێشتا ئێمە لامان ڕوون نییە دۆخی ساڵی داهاتوو بەهەمان شێوەی ئەمساڵ تەنیا ناردنی مووچەیە، یاخود هەرێمی کوردستان 250 هەزار بەرمیلەکە ڕادەستی بەغدا دەکات، لەدوای جەژن بڕیارە وەفدێکی باڵای هەرێمی کوردستان سەردانی بەغدا بکات و یەکێک لە تەوەرەکانی گفتوگۆش پرسی نەوت و بودجەی هەرێمی کوردستانە، ئێمەش وەکو پەرلەمانتاران چاودێرییەکی وردی ئەو پرسە دەکەین، ئومێدیشمان وایە کە کێشەکانی نێوان هەرێمی کوردستان و عێراق چارەسەر بکرێن بۆ ئەوەی پرسی بودجەی هەرێم بە تەواوی جێبەجێبکرێت و ئەو پلانانەی کە هەیە بە چاودێری پەرلەمانی کوردستان لەپێناو بەرژەوەندی گشتی و هاونیشتیمانیان جێبەجێ بکرێن.\nلەم خولەی پەرلەماندا ژمارەیەک لایەن بڕیاری ئۆپۆزسیۆن بوونیان داوە، ئایا هیچ هەماهەنگی و کارێکی هاوبەش لەنێوانیاندا هەیە؟ تاچەند دەتوانن ئۆپۆزسیۆنێکی بەهێز بن؟\nلە ڕابردوو و لەم خولەی ئێستای پەرلەمانیشدا، هەماهەنگی پێشوەختە لەنێوان لایەنەکانی ئۆپۆزسیۆندا بەو ڕادەیە بوونی نەبووە کە جێگەی ئومێد بێت، بەڵام هەندێک پرس هەیە کە بەبێ بوونی هیچ ڕێککەوتنێکیش، لایەنەکانی ئوپۆزسیۆن هاوهەڵویستن تێیاندا، بۆ نموونە لە دەنگدان بە کابینەی نوێیەمی حکوومەتی هەرێمی کوردستان، هەموو فراکسیۆنەکانی ئۆپۆزسیۆن دەنگیان پێنەدا، ڕاستە گوتارێکی هاوبەش و ڕێککەوتنێکی پێشوەختە بوونی نییە، بەڵام لە پراکتیکدا هەندێک جار بیر و بۆچوونەکان لەیەکەوە نزیک بوون، یاخود یەکدەنگ بوون، بەڵام بێگومان فراکسیۆنەکانی ئۆپۆزسیۆن پێویستیان بە یەکڕیزی هەیە، هەرچەندە دیار نییە کە ئەمە دروست دەبێت یاخود نا، سەبارەت بە بەشی دووەمی پرسیارەکەش بەداخەوە کە ئۆپۆزسیۆن لەناو پەرلەماندا زۆر لاوازە، ئەمەش پەیوەندی بە پرۆسەی هەڵبژاردنی پەرلەمانی کوردستان هەبوو کە ئێمە هەموومان تێبینیمان لەسەری هەبوو، ساختەکارییەکی زۆر کرا و پەسەندیش کرا، تێبینی لەسەر کورسی لایەنەکان هەیە و ئەو دەنگانەی لە پەرلەمان هەیە کورسی ڕاستەقینە نین و گوزارشتی ڕاستەقینە لە خەڵکی کوردستان ناکەن، نزیکەی 65%ی هاووڵاتییان بایکۆتی هەڵبژاردنیان کرد، بەڵام ئەوەی ئێستا لە پەرلەمانی کوردستاندا هەیە ئەو ئەنجامەیە کە پەسەندکراوە.


دانۆڵد ترامپ تاوتوێی ناوی نوێ ده‌کات بۆ به‌ڕێوبه‌رایه‌تیه‌که‌ی\nسه‌رۆکی هه‌ڵبژێردراوی ووڵاته‌یه‌کگرتوه‌کانی ئه‌مریکا دانۆڵد ترامپ له‌گه‌ڵ زۆرترین له‌وئه‌ندامانه‌ی ئه‌گه‌ر هه‌یه له‌کابینه وه‌زاریه‌کیدابن کۆده‌بێته‌وه، ده‌شڵێت له‌وانه‌یه ئه‌ندامی زیاتر بۆحکومه‌ته نوێکه‌ی ده‌ستنیشانکات.\nترامپ له‌ناوه‌ندی گۆڵفی ده‌وڵه‌مه‌ندان ڕووی تێده‌که‌ن له بدمینسته‌ر له ولایه‌تی نیوجێرسی له‌گه‌ڵ دوو له لایه‌نگه‌رانی له‌کاتی هه‌ڵمه‌تی هه‌ڵبژاردنی سه‌رۆکایه‌تیدا پشتیوانیان ده‌کرد کۆده‌بێته‌وه، قایمقامای نیویۆرک ڕوودی جۆلیانی و فه‌رمانداری نیوجێرسی کریس کریستی.\nجولیانی، هێمای توانای ئه‌مریکایه دژ به تیرۆرزمی ئیسلامی دوای هێرشه تیرۆرستیه‌کان بۆ سه‌ر نیویۆرک و واشنتن له‌ساڵی 2001دا، له‌کاروباری ده‌ره‌وه‌دا شاره‌زایی که‌متره، به‌ڵکوو هه‌وڵی ده‌دا بۆ پۆستی وه‌زیری ده‌ره‌وه ده‌ستنیشان بکرێت، ئه‌و پۆسته دیبلۆماتیه‌ی باڵای وڵات. یاریده‌ده‌رانی ترامپ ده‌ڵین ئه‌و بیر له بژارده‌ی‌دیکه‌ش ده‌کاته‌وه.\nله خۆپاڵاتنی کۆماریه‌کان بۆ سه‌رۆکایه‌تی تارامپ شکستی به کریستی و 15ی دیکه هێنا، به‌ڵام دواتر ڕابه‌ری نیوجێرسی پشتیوانی هه‌ڵمه‌تی ملیاردێری خانووبه‌ره‌ی کرد و بانگه‌شی بۆکرد. کریستی ڕابه‌رایه‌تی تیمی گواستنه‌وه‌ی ده‌سه‌ڵات ترامپی ده‌کرد تا ئه‌و ده‌مه‌ی به‌به‌رژه‌وه‌ندی جێگری سه‌رۆکی هه‌ڵبژێردراو مایک بنس کۆتای هات دوای سه‌رکه‌وتنه سه‌رسوورهێنه‌ره‌که‌ی پێش زیاتر له دووهه‌فته به‌رسه‌ر نوینه‌ری دیموکراته‌کان خاتوو هیله‌ری کلنتن به‌ده‌ستی هێنا.\nله‌تویته‌ردا ترامپ بڵاویکرده‌وه بیر له دانانی جه‌نه‌ڕاڵی هێزی ده‌ریای خانه‌نشین ته‌مه‌ن 66 ساڵ جه‌یمس ماتیس ده‌کات بۆ وه‌زیری به‌رگری. ترامپ ووتی ڕۆژی شه‌ممه گفتووگۆی له‌گه‌ڵ کردوه و به که‌سایه‌تیه‌کی کاریگه‌ر ناوی برد.\nهه‌روه‌ها ڕۆژی یه‌کشه‌ممه ترامپ له‌گه‌ڵ کریس کۆباچ به‌رپرسی کنساس کۆده‌بێته‌وه که به‌تووندڕه‌و به‌رامبه‌ر به کۆچبرانی نایاسایی ناسراوه، که ئه‌وه‌ش پرسێکی سه‌ره‌کی بوو له‌دروشمه‌کانی ترامپ سه‌رکه‌وتنی پێ به‌ده‌ستهینا. سه‌رباری ئه‌وه‌ش سه‌رۆکی هه‌ڵبژێردراو وتوێژ له‌گه‌ڵ هه‌ریه‌ک له وه‌به‌رهێنه‌ر ملیاردێر ویلبوور ڕووس ده‌کات، که بژارده‌یه‌کی به‌هێزه بۆ پۆستی وه‌زیری بازرگانی و له‌گه‌ڵ وه‌به‌رهێنه‌ری جیهانی ده‌یڤید ماکۆرمیک و کۆنه‌پارێزی ئابووری جان گره‌ی.


Diplomatic Magazine | خەوبینین بە یەکگرتنی هێزی پێشمەرگەوە\nخەوبینین بە یەکگرتنی هێزی پێشمەرگەوە\nهێزی پێشمەرگە، هەمیشە و لە هەمو قۆناغەکانی شۆرشی کوردستاندا، ئامرازی سەرەکی و بنچینەیی شەڕی ناوخۆ بوە، شەڕ لە هەمو کات و شوێنێکدا، بە هێزی چەکدار دەکرێت و لە کوردستانیش بە هێزی پێشمەرگە.\nهەر کاتێ هێزە کوردیەکان، باسی ئاشتی و یەکریزی و تەباییان کردبێت، یەکخستنی هێزی چەکداریان کردۆتە خاڵی سەرەکی، هەموش هەوڵیان داوە، کە هەندێ خاڵی لاوکی جێبەجێ بکەن و خۆیان لە خاڵە سەرەکییەکە بدزنەوە، کە یەکخستنی هێزی پێشمەرگە بوە.\nهێزە سەربازییە سەرەکیەکان لە هەرێمی كوردستان بەسەر هەریەک لە یەکێتی نیشتمانی کوردستان و پارتی دیموکراتی کوردستاندا دابەش بون، ئەوانیش کردویانن بە یەكەکانی (70ی یەكێتی و 80ی پارتی).\nئەم دو یەکەیە، وەک دو دەزگای حیزبی مامەڵەیان لەگەڵدا دەکرێت و بوجەی تایبەتی سەربەخۆی خۆیان هەیە و لە زۆر شوێن ئابوونەی حیزبی لە پێشمەرگە وەردەگرن و وەک كادری حیزبی كۆبوونەوەی سیاسییان پێدەكەن.\nئەمەی دەینوسین بەشێکی کەمی بیوگرافیا و رێکەوتنە (زارەکی)یەکانی نێوان یەکێتی نیشتیمانی کوردستان و پارتی دیموکراتی کوردستانن کە باس لە (یەکگرتنی هێزی پێشمەرگەی کوردستان) دەکات.\n• رێکەوتنی ٧/١١/١٩٨٦ لە نێوان مام جەلال و ئیدریس بارزانیدا لە تاران کە نوسیویانە ( رێکەوتن لەسەر یەکخستنی هێزی پێشمەرگە و دام و دەزگاکانی شۆرش)\n• لە بەرنامەی بەرەی کوردستانی لە ٣/٥/١٩٨٨ .\n• لە بەرنامەکانی کابینەکانی حکومەتی هەرێم لە هەولێر و سلێمانی و دوایش لە کابینەی هاوبەشدا، باس لە یەكخستنەوەی هێزی پێشمەرگە کراوە و دەکرێت.\n• پەرلەمانی کوردستان چەند جارێک باسی یەکگرتنی هێزی پێشمەرگەی کردوە، بەڵام وەک زۆر بڕیاری تری پەرلەمان، تەنها وەک بڕیار ماوەتەوە و جێبەجێ نەکراوە، بۆنمونە، بڕیاری ژمارە (19) ی 23 ی تەموزی 2014 بوە، ئەویش دوای دەستپێكردنی جەنگی دژ بە "داعش" بو.\nلە بڕگەی چوارەمی بڕیارەكەی پەرلەماندا هاتووە:" پێویستە لەسەر حكومەتی هەرێم هەموو هێزەكانی پێشمەرگە لەماوەی (6) مانگ لە دەرچوونی ئەم بڕیارەوە لەچوارچێوەی وەزارەتی پێشمەرگەدا وەك هێزێكی نیشتیمانی یەكبخات، بەتایبەتی یەكەكانی (70و 80)ی هێزی پێشمەرگەی كوردستان".\n• هەر دەربارەی بڕیاری جێبەجێنەکراوی یەکخستنی هێزی پێشمەگە، سەرۆكی ئەوكاتەی هەرێمی كوردستان (مەسعود بارزانی)، لە 14ی كانونی یەكەمی 2014دا (7) بڕیاری دەركرد بەمەبەستی یەكخستنەوەی هێزی پێشمەرگەی كوردستان.\nلە خاڵی چوارەمدا ئاماژە بەوەكراوە: "پێویستە هەرچی زووترە هێزی پێشمەرگەی كوردستان بە رێكوپێكی یەكبخرێتەوە، بەشێوەیەك كە نابێ حزبایەتی تێدا بێت". لە خاڵی حەوتەمی بڕیارەكەشیدا ئەوە خراوەتەڕو: "هەر هێزێك لە دەرەوەی وەزارەت هەبێت، بەنایاسایی دەژمێردرێت و كەس بۆی نییە هێزی تازە لە دەرەوەی وەزارەت دروست بكات". روداو 31/7/2018\n• رۆژی هەینی 21.4.2017، شێخ جەعفەر شێخ مستەفا، فەرماندەی یەکەی 70 لە میانی بەشداریکردنی لە فێستیڤاڵێکی عەشیرەتی مەردۆخی لە شارۆچکەی قەرەداغ، بە کەناڵی (کوردستان 24)ی راگەیاند، بەهۆی کێشەکانی کوردستان و قەیرانی دارایی، تاوەکو ئێستا نەتوانراوە یەکەکانی 70 و 80 ی هێزەکانی پێشمەرگە یەکیان نەگرتووەتەوە، ئەو فەرماندەیە رایگەیاند، کە سەرەڕای کێشەکان، ”بەرنامەیەکی بەهێز“ بۆ یەکگرتنەوەی هێزی پێشمەرگە دانراوە و ”هێزی پێشمەرگە یەک دەگرێتەوە و دەبێتە سوپای کوردستان 21/04/2017) باس نیوز(\n• سەبارەت بە یەکگرتنەوەی هەردوو لیوای ٧٠ و ٨٠ی سەربە وەزارەتی پێشمەرگە، فەریق جەبار یاوەر گوتی: "یەکێک لە خاڵەکانی ئەو پڕۆژەیە یەکخستنی لیواکانی ٧٠ و ٨٠یە کە هەر لیوایەک نزیکەی ٦٠ هەزار پێشمەرگە و ئەفسەر لەخۆ دەگرێت". 15/5/2017 ئاژانسی ئانادۆڵو\n• یەکێتی نیشتمانی کوردستان وادەی یەکگرتنەوەی هێزەکانی پێشمەرگە ئاشکرادەکات و فەرماندەی هێزەکانی پشتیوانی دووەمیش رایدەگەیەنێت\n” لە کۆبوونەوەیەکدا لە مەکتەبی سیاسی یەکێتی نیشتمانی کوردستان هەریەک لە ئەمەریکا و بەریتانیا و وڵاتانی هاوپەیمانان و جێگری سەرۆکی حکومەتی هەرێم بەشدارییان تیادا کردبوو بریاریان دا بە یەکگرتنەوەی هێزەکانی پێشمەرگە لە ماوەی ٣٦ مانگدا لە ژێر چەتری وەزارەتی پێشمەرگە ” راشیگەیاند “یەکێتی پێی رازی بووە و پارتیش هیچ کێشەیەکی نیە. 10/5/2017سایتی ئەنجومەندی ناوەندی یەکێتی.\n• کەریم سنجاری وەزیری پێشمەرگە حکومەتی هەرێمی کوردستان بەوەکالەت ڕایگەیاند، لە ئێستادا وەزارەتەکەیان لە رێگەی دروستکردنی بەڕێوەبەرایەتیەکەوە چاکسازی لە وەزارەتی پێشمەرگە دەکەن و یەکەمین هەنگاویش یەکگرتنەوەی هێزەکانی ٧٠ و ٨٠ دەبێت (NRT 31/7/2018)\n• سەرۆک وەزیرانی حکومەتی هەرێمی کوردستان بەرنامەی ئێستای حکومەت ئاشکرا دەکات و دەڵێ: بەرنامەی حکومەتی هەرێم ئەوەیە: هێزەکانی 70 و 80 و هێزەکانی دیکە لە وەزارەتی پێشمەرگە کۆبکرێنەوە، تائێستاش توانیومانە کۆمەڵێک لەو هێزانە کۆبکەینەوە. – (هەولێر (6/8/2018\nلەو 10 لیوا هەڵوەشاوەی هێزی پێشمەرگەی سەر بە وەزارەتی پێشمەرگە نیوە زیاتریان هێشتا یەک نەخراونەتەوە، ئەگەرچی وەزارەتی پێشمەرگە دەڵێت "زیاتر لە حەوت لیوامان یەکخستووەتەوە"، بەڵام فەرماندەیەکی پێشمەرگە دەڵێت "بەشی زۆریی لیواکان هێشتا پەرتەوازەن". میلـلەت 28/11/2018\n• ئه‌مینداری گشتی وه‌زاره‌تی پێشمه‌رگه‌ی حكومه‌تی هه‌رێمی كوردستان رایگه‌یاند، به‌پێی پڕۆژه‌یه‌كی چاكسازی كه 35 خاڵه و وه‌زاره‌تی پێشمه‌رگه كاری له‌سه‌ر ده‌كات، یه‌كێك له خاڵه‌كان یه‌كگرتنه‌وه‌ی هه‌ردوو یه‌كه‌ی 70 و 80ی سه‌ر به وه‌زاره‌تی پێشمه‌رگه‌یه، به‌ڵام كاتی ده‌وێت. وێستگه نیوز ـ هه‌ستیار ، .19/11/2018\n• به‌پێی ڕاگه‌یاندراوێكی سه‌رۆكایه‌تی هه‌رێمی كوردستان، نیچیرڤان بارزانی ئه‌مڕۆ دووشه‌ممه 11-11-2019 له‌گه‌ڵ فه‌رمانده‌ی گشتیی هێزی پێشمه‌رگه لەگەڵ وەزیری پێشمەرگە و فەرماندە سەربازییەکان کۆبووەوە.جه‌ختی له پرۆسه‌ی چاكسازی له وه‌زاره‌تی پێشمه‌رگه و رێكخستنه‌وه‌ی پێشمه‌رگه کردەوە. 11/11/2019ویستگە نیوز.\n• وه‌زیری پێشمه‌رگه‌ی حکوومه‌تی هه‌رێمی کوردستان, شۆڕش ئیسماعیل، پێشوازی له هێمن هه‌ورامی، جێگری سه‌رۆکی په‌رله‌مانی کوردستان و سه‌رۆک و جێگر و ئه‌ندامانی لیژنه‌ی کاروباری پێشمه‌رگه‌ی په‌رله‌مان کرد.ڕایدەگەیەنێت: ڕێکخستن و یەکخستنی هێزی پێشمەرگەی هەرێم پێویستی بە ڕێککەوتنی سیاسیە. روداو .27/1/2021\n• بارەگای بارزانی لە ڕاگەیەندراوێکدا ڕایگەیاند، ئەمڕۆ چوارشەممە ٢١ـی نیسانی ٢٠٢١ لە سەلاحەددین مەسعود بارزانی، سەرۆکی پارتی دیموکراتی کوردستان پێشوازی لە ستیڤن هیكی باڵیۆزی بریتانیا لە عێراق كرد و لە بەشێكی تری ئەو دانیشتنەدا ڕۆشنایی خرایە سەر پڕۆسەی چاكسازی لە وەزارەتی پێشمەرگە و یەكخستنی هێزەكانی پێشمەرگە - لڤین 21/4/2021\nوا ٣٥ ساڵە پارتی و یەکێتی باسی یەکخستنی هێزی پێشمەگە دەکەن، لەم ماوەیەدا، نەک هەر هێزی پێشمەرگە یەکی نەگرتۆتەوە، بەڵکو هێزە حێزبیەکانی ٧٠ و ٨٠ ژمارەیان زیادی کردوە و پڕ چەکتربون و حیزبی تر بون لە جاران.\nئەم دو هێزە سیاسیە، جگە لەم دو یەکانە، چەندەها هێزی حیزبی تریان لە ژێر چەندەها ناوی جیاوازدا دروست کردوە و بە پارە و چەکی حکومەت.\nباسکردن لە یەکگرتنی راستەقینەی دەزگاکانی حکومەتی هەرێم و دورکەوتنەوە لە شەڕ و ئاڵۆزی و پێکدادان، تەنها لە چوارچێوەی پڕوپاگندەی حیزبیدا نەبێت، هیچ مانایەکی تری نیە، تاکو پارتی و یەکێتی خاوەنی هێزی پێشمەرگەی خۆیان بن و هێزی پێشمەرگە نەبێت بە هێزێکی نیشتیمانی یەکگرتو.\nهاوپەیمانان، هاوکاری هەموجۆری هێزی پێشمەرگە دەکەن، بە چەک و جبەخانە و مەشق و موچەی مانگانە و جۆرەها هاوکاری سەربازی و سیاسی تر، بەڵام ئەوەی کە خەڵکی کوردستان پێویستێتی و زۆر گرنگە وئەوان نایکەن، هەوڵدانی جدیە بۆ یەکگرتنی هێزی پێشمەرگەی کوردستان.\nهەقە هەمومان دودڵبین لە هاوکاریەکانی هاوپەیمانان، ئەگینا هاوکاری راستەقینە و جدی هێزی پێشمەرگە و شەڕی دژ بە داعش، تەنها لە ریگای هێزێکی نیشتیمانیەوە دەکرێت.\nتا ئەم دو هێزە سیاسیە، ئەم دو یەکەیان هەبێت، ئاسۆی زیندەبەچاڵکردنی شەڕی ناوخۆ، لە ئارادا نیە و هەڵگیرسانی شەڕی کوردی – کوردی لە ئاسمانی کوردستاندا بە رونی دەبینرێت.\nباشترە لێپرسراوانی هەرێم، چیتر باسی یەکگرتنی هێزی پێشمەرگە نەکەن، باسکردنی ئەو کێشەیە دوای ٣٥ ساڵ و چەندەها دوبارەکردنەوەی، گاڵتە کردنە بە عاتیفەی خەڵکی کوردستان، هەقی راستیەکە باسبکەن و نەسڵمێنەوە لێێ، ئەوەیش چارەنوسی پارتی و یەکێتی لەم قۆناغەدا بە مانەوەی یەکەکانی ٧٠ و ٨٠ وە بەندە، ئەمە راستیە زۆر تاڵەکەیە.


کوردیپێدیا - ئەشکەوتی قوری قەڵا\n🏰 ئەشکەوتی قوری قەڵا | پۆل: شوێنەکان | زمانی بابەت: 🏳 کوردیی ناوەڕاست\nئەشکەوتی قوری قەڵا\nگەورەترین ئەشکەوتی ئاوی ئاسیایە، کەوتووە 87 کم.ی باکووری رۆژئاوای کرماشانکرماشان (لە سەر رێ کرماشان-پاوەپاوە) و 25 کم.ی شاری پاوە، لە نزیک گۆندی قوری قەڵا، و بەشێکە لە قەزای روانسەر، ئەم ئەشکەوتە لە دەرەی مەڕان واتە دەرەی ئەشکەوتانە جێیەکی زۆر رازاوەو پڕ لە دار و درەخت. یەکێکە لە نایابترین ئەشکەوتانی کسڵ(ئاهەک)ی،.\nهەتا ئیستا نزیکەی 13 ک.م ئەم ئەشکەوتە لە لایەن ئەشکەوتوانانەوە دەر کەوتووە و هێشتا نەگەیشتوونە کۆتایی ئەشکەوتەکە. ئەم ئەشکەوتە خاوەنی چەندین تەلارە لەوانە: تەلاری بووک(عەرووس)، تەلاری زینەخ(بەرزەخ)، کە لە تەلاری بووک نزیکەی 25 دانە لە ئستالاکمیت و ئستالاکتیتەکان بە شێوەی سەیوانی بەرەوخوار دەبینرێت کە شێوازێکی جوان دەنەخشێت. هەر وەها ئستالاکمیت و ئستالاکتیتەکان بە شێوازی بابانوئێل، ئەمیر کەبیر، ماکێتی شاری پاوە، ماسی، بۆرجی پیزا، دڵ، کارگ، سەری شێر، فیل، تاڤ، کیسەڵ، ملی قاز، حەزرەتی مریەم و..... دەرهاتوون. تەلاری بووک لە 1500 متری دەروازەی ئەشکەوتەکەیە. لە تەلاری بلوور بە بۆنەی لێدانی ئاو و ئستالاکمیتەکان دەنگی سازێک وەک چەنگ و کەمانچە دەبیسرێت.\nهەر وەها ئەم ئەشکەوتە پێشینەیێکی مێژویی زۆری هەیە، هەندێک شتی مێژویی لەم ئەشکەوتە دۆزراونەتەوە، لەوانە: کاسەی سەری ئینسان، سککە، هەندێ شتی سواڵەتی کە بە وێنەی راوی پەلەوەر رازراوە.\n#کرماشان | #پاوە |\n1. 👁 قوریقەڵا\n➕ ئەم بابەتە لەلایەن: (هاوڕێ باخەوان)ەوە لە: Dec 9 2008 10:49AM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Dec 8 2017 11:09AM باشترکراوە\n📷 فایلی وێنە 1.0.1 114 KB Dec 8 2017 11:08AM بەناز جۆڵا


بويچگترين چالاكوان سياسى له‌بان فه‌يسبوك – Rojapp\nPeyvajoya Guherîna Rêvebirîya Amerîka bi Awayekî Fermî Destpê Dike\n”Pêkanîna van mercan ji penaberan re zehmet e” – Radio Sweden Kurdish – ڕادیۆی سوید – Radyoya Swêdê\nkurdistanstar – 4 – قۆناغی یەكەم – ئەڵقەی\nPolîsan avêtin ser buroya ajansa MA’yê ya li Wanê\nرئيس حكومة إقليم كوردستان يجتمع بالوفد الحكومي التفاوضي مع بغداد وأشاد رئيس الحكومة خلال الاجتماع، بالجهود التي يبذلها وفد حكومة إقليم كوردستان المفاوض في محادثاته مع الحكومة الاتحادية والدفاع عن المستحقات المالية لمواطني إقليم كوردستان وبالأخص مسألة الرواتب.\nHevkariya PDK-Tirkiyeyê di rojeva medya Fransayê de ye\nدامه‌زرانن حزبێگ کوردی ده ئێران، ئه‌ڔا؟\nLi Rojavayê Kurdistanê mekanîzmayek bo vegerandina zarokên çekdar tê danîn (Rudaw)\nPrime Minister Masrour Barzani met with the Kurdistan Regional Government High Level Committee on Baghdad Relations to discuss upcoming negotiations with the Federal Government over unresolved issues.\nسەرۆکی حکومەتی هەرێمی کوردستان لەگەڵ شاندی دانوستانکاری حکومەتی هەرێم لەگەڵ بەغدا کۆدەبێتەوە و ستایشی ھەوڵ و ماندووبوونی شاندی دانوستانکاری حکومەتی هەرێمی کوردستانی کرد لە دانوستانەکانیان لەگەڵ حکومەتی فیدڕاڵی و داکۆکیکردن لە شایستە دارایی و دەستوورییەکانی خەڵکی کوردستان.\nHome/هەواڵنێرەکان/بويچگترين چالاكوان سياسى له‌بان فه‌يسبوك\nبويچگترين چالاكوان سياسى له‌بان فه‌يسبوك\nHooshyar ئه‌یلول 9, 2015\tهەواڵنێرەکان Leave a comment 46 Views\n42 خوله‌ك ago\n49 خوله‌ك ago\nلاپه‌ڕه‌گه‌ى نما له‌بان ماڵپه‌ڕ په‌يوه‌نديه‌يل كومه‌لايه‌تى فه‌يسبوك نزيكه‌ى 150 هه‌زار سه‌رسامبوين له ماوه‌ى دو هه‌فته وه خويه‌و ديه‌و زوورم ئه‌وانه‌يش ته‌عليق له بان لاپه‌ڕه‌گه‌ى نويسنن پيشبينى ئه‌وه ئه‌كه‌ن ك شماره‌ى مه‌ردمه سه‌رسامه‌گه‌ى بڕه‌سيده يه‌ك مليۆن كه‌س، ك ديار راز ئى مه‌سه‌له‌يشه ها له چالاكيه‌يلى ك هه‌فته‌يگ وه‌بى بڵاوكردن شماره‌يگ گرته‌ى ڤيديۆيى له‌بان ماڵپه‌ڕه‌گه ڕه‌د ناكا.\nنما له ڤيديۆيه‌يلى باس له نه‌وين ئاو و كاره‌با و ياساشكنى مافه‌يل مناڵه‌يل ئه‌كاو زوورم باسه‌يليشى له‌بان وه‌رپرسه‌يل هه‌رێم كوردستانه ك واده‌ى خاسسازى خزمه‌تگوزارى دانه.\nنه‌ريمان سابر باگ نما باس له‌وه ئه‌كا ك دويته‌گه‌ى هه‌ر له مناڵيه‌و ئى به‌هره‌و خاڵه‌يل جياوازه ديرێد وه‌ل مناڵه‌يل تر و هه‌ر له مناڵييه‌و تويه‌نستگه قسه بكاو ئاماژه وه يه‌يش ئه‌كا ك سه‌ره‌تاى قسه‌كردنى وه نويسانن بويه وه‌ل ميمگى ك نيشته‌جى ئه‌مريكاس، ك هه‌ر وه‌و خاتريشه جورئه‌ت ئه‌وه‌يش ديرێد له‌وه‌رده‌م كاميرا بووسيه‌ێدو له‌ى رويه‌و تواناى خاسيگ ديرێد.\nنه‌ريمان ك حاڵ حازر له بوار ره‌سانن كار ئه‌كا، ئه‌وه ده‌رخست ك ده‌رده‌شه‌ى نما وه‌ل ميمگى له ئه‌مريكا له‌يوا وه‌پى كرد هه‌ر له مناڵييه‌و پرسيار بكاو بويشێد: ئه‌ڕاچه مناڵه‌يل ئه‌مريكا ژيان خاسيگ ديرن و ئيمه جوور ئه‌وان نييم؟ ئه‌وان كاره‌با له‌لايان ناوڕيه‌ێد و ئاويش ديرن، ئه‌ى ئيمه ئه‌ڕاچه ئاو و كاره‌با نه‌يريم؟\nنه‌ريمان باس يه‌كه‌م رووژيگ ئه‌كا ك نما له‌تى ده‌سكرده بڵاوكردنه‌وه‌ى چالاكيه‌يلى له‌بان فه‌يسبوك و وت: رووژيگ له رووژاان نما و خوه‌يشكه‌گه‌ى ته‌ماشاى ته‌له‌فزيۆن كرديان، له‌ناكاو كاره‌با برياو ئه‌يانيش دڵته‌نگ بوين و خوه‌يشكه گه‌وراگه‌ى پيشنيار كرد گرته‌يگ ڤيديۆيى تۆمار بكا ئه‌را داواكارى خاسه‌وكردن كاره‌با، نمايش ده‌سكرده تۆماركردن قسه له‌بان مۆبايل و داوا له داڵگيان كردن گرته ڤيديۆيه‌گه ئه‌ڕايان بلاو بكا له‌بان فه‌يسبوك، داڵگيانيش جواو داواكاريه‌گه‌يان داره‌وه‌و ڤێديۆگه ئه‌ڕايان بڵاو كرد، دى ئه‌وه سه‌ره‌تاى نما بوى له‌بان ماڵپه‌ڕه‌يل په‌يوه‌ندى كومه‌ڵايه‌تى.\nچالاكيه‌يل نما مه‌ردمان فريه‌يگ خوه‌شاڵن وه‌پى، وه‌لى داڵگ وباوگى ئه‌كه‌فنه وه‌ر ره‌خنه له‌لايه‌ن توێژه‌ره‌يل كۆمه‌ڵايه‌تى و چالاكوانه‌يل مه‌ده‌نى ك فكره‌ى وه‌كارهاوردن چالاكيه‌يل سياسى ئه‌را مناڵ ره‌ته‌و ئه‌كه‌ن، چوينكه وه قسه‌ى ئه‌وان ئى فكره تايبه‌ته وه گه‌ورايه‌يل نه‌ك مناڵ.\nله‌ى باوه‌تيشه‌و، له‌تيف حسێن توێژه‌ر كۆمه‌ڵايه‌تى له سلێمانى ئه‌ويشێد: من دژ وه‌كارهاوردن و بڵاوكردنه‌وه‌ى گرته ڤيديۆيه‌يل نما وسيه‌م، چوينكه هه‌ڵه‌س جه‌هان جوام مناڵه‌يل تيكه‌ڵ وه جه‌هان حزب و حكومه‌ت بكه‌ێد، هه‌ر وه‌و خاتريشه نادێ مناڵ بكريه‌ێده هووكار له ره‌سانن كومه‌ڵايه‌تى و دويره‌و بخريه‌ن له جه‌هان مناڵى.\nباوگ نما ئويشێد: من خاس زانم له‌و بانگه‌واز جه‌هانى ماف مناڵه‌يله و ئه‌را ماوه‌ى فريه‌يگيش چالاكى له‌و بواره‌و داشتم، هه‌ر له‌وه‌ر ئه‌وه‌يش باوه‌ڕم ئه‌وه‌سه نما كاريگ ناكا دژ ئعلان جه‌هانى مافه‌يل مناڵه‌يل بوودو حزبيش كاريگه‌رى له‌بان هوير وڕاى نه‌يرێد.\nئمڕوو نما بويه‌سه پاڵه‌وان له فه‌يسبوك، وه‌لى خيزانيگ وه ته‌مامى هانه پشتى و له‌ى رويه‌و باوگى ئويشێد: من و خيزانه‌گه‌م ودويه‌ته‌گه‌م كارمان ئه‌وه‌سه ڤرته ڤيديۆيه‌يل نما تۆمار ئه‌كه‌يم و ريكى ئه‌خه‌يم وه‌لياو دووان له برايه‌يلميش له ئداره‌ى لاپه‌ڕه‌گه‌ى كار ئه‌كه‌ن و له‌ڕى مۆبايله‌و كاره‌يلمان ئه‌نجام ئه‌يه‌يم.\nدوياخريش باوگ نما جه‌خت له‌وه ئه‌كا ك وه‌رده‌وامن له‌ى كاره‌يله وه‌ل نما تاوه‌ختيگ گه‌ورا ئه‌دێ و پشت وه‌خوه‌ى ئه‌وه‌سێد له گامه‌يل ئاينده‌ى، وه‌لى ئمڕوو جوور ئه‌وه‌گ باوگى باس كرد فشار له‌بانى كه‌مه‌و ئه‌كه‌ن و واده‌ى چگنى ئه‌را باخچه‌ى مناڵه‌يليش نزيكه‌و بويه.\nPrevious جنان باس مه‌ويسی خوه‌ی ئه‌كا له بازاڕ داعش\nNext سه‌ربازه‌يليش كه‌فتن وه‌ل كاروان كووچكه‌ره‌يل\nDi nûçeyê de ya bi îmzeya Sylvaîn Mercadîer de hate ragihandin ku berdêla ‘şerê qirêj’ …


بانێک و دوو هەوای ئەمریکا یان بانێک و چەند هەوای کورد؟ / عەلی جەوانمەردی – زاگرۆس پۆست\nماڵەوە / وتار / بانێک و دوو هەوای ئەمریکا یان بانێک و چەند هەوای کورد؟ / عەلی جەوانمەردی\nبانێک و دوو هەوای ئەمریکا یان بانێک و چەند هەوای کورد؟ / عەلی جەوانمەردی\nسێ شه‌ممه 14 تشرینی یه‌كه‌م 2014\tوتار 206 جار خوێنراوه‌ته‌وه\nهێرشی داعش بۆ سەر کۆبانی و خۆڕاگری هێزەکانی یە پە گە ، لە ئەمریکا دەنگ دانەوەی زۆری هەبووه. بە جۆرێک کە یەکەم یان گرینگترین هەوالی میدیاکانی ئەمریکا تەرخان کراوە بۆ کۆبانی و داستانی هیرشی داعش و بەرخۆدانی کورد… لە هەل و مەرجێک دا کە ئەمریکا شەری دژی داعش راگەیاندووە و وێنەکانی سەڕ بڕینی ٢ هاووڵاتی ئەمریکا ، بیروڕای گشتی ئەم وڵاتەی هەژاندووە ، هەر هێزێک دژی داعش شەڕ بکا ، وەک دۆستی ئەمریکا دێتە بە چاو.\nنەک هەر کۆبانی بەڵکوو بە گشتی هێرشی داعش بۆ سەر کوردستانی باشور و بە تایبەتی مەسەلەی شنگال ، کوردی بە شێوەیەکی بێ وێنە کردۆتە رۆژەڤی میدیاکانی ئەمریکا. هەر ئەوەش بۆتە هۆی ئەوە کە باسی کورد و چۆنیەتی مامەڵەی ئەمریکا لەگەل هێزە کوردیەکان ، ببێتە یەکێک لە باسە سەرەکیەکانی تینک تانک یان ژوورە فکریەکانی واشنگتۆن. واتە ئەو ناوەندانەی کە کاریگەری زۆریان لە سەر سیاسەتی دەوڵەتی ئەمریکا هەیە.\nلەو نێوەدا خاڵی هەرە گرینگ کە بۆتە پرسیاری نێو سیاسەتوانانی واشنگتۆن ئەوەیە کە : ئایا هەموو کوردەکان دۆستی ئەمریکان یان هێندێک لە حیزبە کوردیەکان دۆست و جێگای باوەڕن؟ ئایا بەرژەوەندی ئەمریکا لەوە دایە کە هاوکاری و یارمەتی هەموو کوردەکان بکا یان تەنیا یاریدە دەری دۆست و هاوپەیمانەکانی بێت؟\nڕوانگەی دەوڵەتی ئەمریکا کە بە شێوەیەکی ڕاشکاو لە وتاری ژوورە فکریەکانی واشنگتۆن و لە کردەوەی حکومەتی ئەمریکا دا دەردەکەوێ ئەوەیە که: تا ئێستا سیاسەتوانانی ئەمریکا لەسەر چۆنیەتی مامەڵە لەگەل کوردستان ، یەک دەنگ و هاوڕا نین. بەشێک وەک جان کێری وەزیری دەرەوە پێیان وایە کە کوردەکانی باشوور بە تایبەتی پارتی دیمۆکراتی کوردستان ، دۆستی ئەمریکا بە حیساب دێن. بەڵام پارتی کرێکارانی کردستان لە باکوور و پە یە دە لە رۆژئاوا لە بەرەی سوریە ، ئێران و روسیە دان و جیگای باوەڕ نین و کوردەکانی رۆژهەڵاتیش هیزێکی کاریکەری ئەوتۆیان نیە. لە بەرامبەردا کەسانێکی وەک جۆ بایدێن جێگری سەرۆک ئۆباما پێیان وایە کە ئەمریکا دەبێ هەوڵ بدا پ ک ک و پ ی د لە ئێران و سوریە دوور بخاتەوە و سیاسەتی پێک هێنانی دەوڵەتی کورد لە باشور پەیرەو بکات.\nئێستا زۆر کەس لە کوردستان ئەو پرسیارەیان لا دروست بووە کە بۆچی ئەمریکا هەڵوێستی لەسەر کوردی باشوور جیاوازە لەگەل هەلوێستی بەرامبەر بە کوردی باکوور یا رۆژئاوا؟\nلە سیاسەتی دەرەوەی ئەمریکا ئەسڵێکی بنەڕەتی هەیە ، ئەویش : بەرژەوەندی گەلی ئەمریکا گرینگترین مەسەلەیە و سیاسەتی دەرەوە لەسەر ئەو بنەمایە دادەرێژرێت. ئەمریکا بەرژەوەندی خۆی لەوەدا نابینێ کە یارمەتی هێزێک بکا کە دۆست و هاوپەیمانی دوژمنەکەیەتی! لە ڕوانگەی بەرپرسانی وەزارەتی دەرەوەی ئەمریکاوە، ئەوە هاتنە سەرهێڵی تەلێفۆن لە لایەن مەسعود بارزانی سەرۆکی هەڕیمی کوردستان و داواکاری پەیتا پەیتای ئەو بووە هۆی هێرشی ئاسمانی بۆ سەر داعش لە کۆبانی. ( وەک چۆن ئەمریکا لەبەرامبەر هێرشی داعش بۆ سەر ناوچەکانی ژێر دەسەڵاتی حکومەتی نوری مالکی بێدەنگ بوو ، بەڵام لەسەر داوای سەرۆکی هەرێم هێرشی ئاسمانی دەست پێ کرد.)\nتا ئێستا ئەو هێرشانەی ئەمریکا چەکی قورس و تانکەکانی داعشی لە کۆبانی پەک خستووە و به کردەوە بەرگری لە شکانی یەپەگە و لە دەست چوونی کۆبانی کردووە. بەرپرسانی پایەبەرزی یە پە گە کە لە رۆژانی رابردوودا زانیاری ئەو شوێنانەی داعش لە کۆبانی کە پێویستە بۆردومان بکڕیت ، لە ڕێگای هەولێرەوە داوە بە ئەمریکا ، ناتوانن نکۆڵی لەو راستیە بکەن. هەر چەند کچان و کوڕانی کۆبانی بەرخۆدانی کەم وێنەیان تۆمار کرد ، بەڵام هاتنی تانک و تۆپخانەی داعش یە پە گە ی لە دەیان گوندی کوردان ڕاونا و بگرە پێشرەوی لە ناو شاری کۆبانیش تا کاتی هێرشی ئاسمانی نەوەستاند.\nئەمریکا سیاسەتی دەرەوەی خۆی لەسەر بنەمای بەرژەوەندی کورد یا هیچ نەتەوەیەکی دیکە دانارێژێت ! بەڵام ئێستا هەل و مەرجێک بۆ کورد هاتۆتە پێش کە بەرژەوەندی هابەشی لەگەڵ ئەمریکا هەیە. حکومەتی حیزبی داد و گەشە پێدانی تورکیە ، سیاسەتوانانی ئەمریکای بێ هیوا کردووە. لە واشنگتۆن ژمارەی ئەو کەسانەی کە پێیان وایە پێویستە بە سیاسەتی خۆیان لەگەڵ تورکیە دا بچنەوە رۆژ لەگەڵ رۆژ لە زیاد بوون دایە. تورکیە لە ٢٠٠٣ وە کەوتۆتە مەسیرێکی جیا لە بەرژەوەندی ئەمریکا. تورکیە نە تەنیا لە هیچ پلانێکی سەربازیی ئەمریکا دا بەشداریی نەکردووە بەڵکوو لەگەڵ هاوپەیمانی سەرەکی واشنگتۆن ، واتە ئیسرائیل کێشە ی ساز کردووە و بە ڕاشکاوی بە پێچەوانەی سیاسەتی ئەمریکا پشتیوانی ئیخوانیەکان لە میسر و حەماس لە فەلەستینی کردووە. لە لایەکی دیکەوە پ ک ک کە لە لیستی سەرەکی تیرۆری وەزارەتی دەرەوەی ئەمریکا دایە ، ئێستا بە شەر لە دژی داعش ، کەش و هەوایەکی باشی لە واشنگتۆن بە نیسبەتی خۆی خولقاندووە. بەڵام وێدەچێ ئەوە بەس نەبێ بۆ دەرکەوتنی پ ک ک لە لیستی ڕەشی وەزارەتی خەزێنەداری ئەمریکا و ئیزن پێدانی چالاکی دوبارە لە ئەمریکا. بە گوێرەی قسەکانی هێنری کیسینجێر وەزیری دەرەی پێشووی ئەمریکا لە وتووێژ لەگەڵ کەناڵی سی ئێن ئێن ، لە ڕوانگەی ئەمریکاوە پ ک ک و یە پە گە پێویستە لە بەرەی ئێران ، سوریە و روسیە دەرکەوەن بۆ ئەوەی ئەمریکا ناچار بکەن بە سیاسەتی خۆی بەسەر کوردەکانی باکوور و رۆژئاوا دا بچێتەوە.\nلەو هەل و مەرجە دا پرسیار ئەوەیە کە کورد چەندە پێویستی بە ئەمریکا هەیە و ئایا دەتوانێ لەو بەرژەوەندیە هاوبەشانەی لە ئارادایە بە قازانجی خۆی کەلک وەربگرێ یا نا؟! بە تایبەتی لە هەل و مەرجێکی ئەستەم دا کە زۆربەی سیاسەتوانانی ئەمریکا پێیان وایە سنوورەکانی دیاری کراو لە پەیمانی سایکس پیکۆ پێویستە سەر لە نوێ دارێژنەوە.\n*رۆژنامە نووس لە واشنگتۆن/ ئەمریکا.


Saturday, 11.28.2020, 22:58\nله ئێستا ڤایرۆسى كۆڕۆنا بۆته مه‌ترسییه‌كى زۆر گه‌وره بۆ سه‌ر كۆى مرۆڤایه‌تى له هه‌موو جیهاندا . ڕۆژانه به هه‌زاران كه‌س ده‌مرن و به ملیۆنان خه‌ڵكیش توشى په‌تاكه ده‌بن . ئه‌م ڤایرۆسه هه‌موو جیهانى به خۆیه‌وه سه‌ر قاڵ كردوه، زیانى مادى زۆر گه‌وره‌ى به ئابورى جیهان گه‌یاندوه ، به ملیۆنان خه‌ڵك بێ ئیش و كاربون و چه‌ند ساڵێكى تریشى پێویسته تا ئابورى جیهان ده‌چێته‌وه دۆخى ڕابوردوى وژیان ئاسایی ده‌بێته‌وه .\nله ئێستادا ده‌یان كۆمپانیاى گه‌وره‌ى دروست كردنى ده‌رمان خه‌ریكى دۆزینه‌وه‌ى ڤاكسینن. خۆش به‌ختانه ئێستا ڤاكسینه‌كه دۆزراوه‌ته‌وه‌و ده‌ستیش كراوه به‌دروستكردنى و له ساڵى ئاینده‌دا به ڕێژه‌یه‌كى زۆر به‌رهه‌م ده‌هێنرێت و ده‌چێته بوارى به‌كار هێنانه‌وه .\nپیشبینى ئه‌وه ده‌كرێت له كۆتایی ساڵى داهاتودا ڤاكسینى ته‌واو دروست بكرێت و هه‌موو كه‌سێك بتوانێت به‌كارى بهێنێت . وه‌كو پێش بینى ده‌كرێت له ماوه‌ى دوو ساڵى داهاتودا به‌ته‌واوى ئه‌و ڤایرۆسه له‌ناو ببرێت و ژیان ئاسایی ببێته‌وه‌و ئابورى جیهان گه‌شه‌ى به‌رچاو بكات و بچێته‌وه دۆخى ڕابوردو . گومانیشى تێدا نییه له هه‌رێمى كوردستانیش ئه‌م ڤایرۆسى كۆڕۆنایه وه‌كو هه‌موو وڵاتانى ترى جیهان له‌ناوده‌چێت .\nبه‌ڵام هه‌رێمى كوردستان به‌رده‌وام له‌به‌رده‌م مه‌ترسییه‌كى گه‌وره‌ى تردایه كه به‌لاى منه‌وه زۆر مه‌ترسیدارتره له په‌تاى كۆڕۆنا ، ئه‌ویش زۆرى ژماره‌ى ڕوداوه‌كانى هاتو چۆو زیانه‌كانیه‌تى . ئه‌وانه‌ى به ڕوداوى هاتوچۆ گیان له ده‌ست ده‌ده‌ن و بریندار ده‌بن و كه‌م ئه‌ندام ده‌بن و زیانى مادى زۆر گه‌وره‌ش ده‌كه‌ن ، ئه‌گه‌ر زیاتریش نه‌ببێت له زیانه‌كانى په‌تاى كۆڕۆنا ، كه‌متریش نین . ته‌نها له 8 مانگى ڕابوردودا 269 كه‌س به ڕوداوى هات و چۆ گیانیان له ده‌ست داوه ، جگه له بریندار و زیانى مادى . ڕاسته ڕوداوى هاتو چۆ له هه‌موو وڵاتانى جیهاندا ڕۆژانه هه‌یه ، به‌ڵام له زوربه‌ى وڵاته پێش كه‌وتوه‌كانى جیهاندا ، میكانیزمى زۆر گونجاو ده‌سته‌به‌ر كراوه‌و مه‌ترسیه‌كانى هاتو چۆ زۆر سنوور دار كراون .\nحكومه‌تى هه‌رێمى كوردستان له ماوه‌ى 29 ساڵى ته‌مه‌نیدا هیچ به‌رنامه‌یه‌كى تۆكمه‌ى نه‌بوه بۆ ڕێخستنى بوارى هاتو چۆ به شێوه‌یه‌كى ڕاست و گونجاو . حكومه‌ت هه‌رگیز بیرى له چاره‌سه‌رى بنه‌ڕه‌تى نه‌كردۆته‌وه بۆ ئه‌وه‌ى ژماره‌ى ڕوداوه‌كانى هاتوچۆ به‌ره‌و كه‌مبونه‌وه بڕۆن ، به پێچه‌وانه‌وه حكومه‌ت خۆى هۆكاره بۆ ئه‌وه‌ى به‌رده‌وام ژماره‌ى ڕوداوه‌كان و گیان و قوربانیه‌كان به‌ره‌و هه‌ڵكشان بڕون . ئه‌گه‌ر سه‌رنج بده‌ین له ئێستادا حكومه‌ت بوارى هاتوچوى كردوه به سه‌رچاوه‌یه‌ك بۆ به‌ده‌ستهێنانى داهات و به‌وهۆیه‌وه ژماره ڕوداوه‌كانى هاتو چۆ له هه‌ڵكشاندان .\nله‌گه‌ڵ ئه‌وه‌ى كه به‌رده‌وام ژماره‌یه‌كى زۆر ئوتومبیل هاورده ده‌كرێت ، هیچ بیر له‌وه نه‌كراوه‌ته‌وه ڕێگاو بانه‌كان چاك بكه‌ن و فراوانیان بكه‌ن . ئه‌وه‌ى حكومه‌ت بیرى لێ ده‌كاته‌وه ئه‌وه‌یه زۆرترین ژماره‌ى ئوتومبێل هاورده بكرێت و زۆرترین باج وه‌ر گیرێت هه‌ر له داخڵ بونیان بۆناوهه‌رێم و تا ده‌گاته پێدانى ژماره‌و تابلۆ به پاره‌یه‌كى زۆر .\nئه‌گه‌ر كار ئاوا بڕوات و حكومه‌ت زۆر به جدى هه‌نگاوى گونجاو نه‌نێت بۆ چاره‌سه‌رى كێشه‌ى هاتو چۆ ، ئه‌وا قوربانیه‌كانى بوارى هاتو چۆ زۆر زیاتر ده‌بن له مه‌ترسیه‌كانى ڤایرۆسى كۆڕۆنا . ڤایرۆسى كۆڕۆنا كاتییه‌و له‌ناو ده‌برێت ، به‌ڵام مه‌ترسییه‌كانى بوارى هاتو چۆ له‌سه‌ر گیان و ماڵى هاوڵاتیان به‌رده‌وام له زیاد بوندا ده‌بن و به‌رده‌وام ده‌بێ هاوڵاتیان چاوه‌ڕوانى مه‌رگى خۆشه‌ویسته‌كانیان بن .بۆ ئه‌وه‌ى به زوترین كات مه‌ترسی ڕوداوه‌كانى بوارى هاتو چۆ چاره‌سه‌ر بكرێن و به‌ره‌و كه‌مبونه‌وه‌یان به‌رن و سه‌رو ماڵى هاوڵاتیان پارێزراوبن ، ئه‌گه‌ر حكومه‌ت ڕه‌چاوى ئه‌م خاڵانه‌ى خواره‌وه بكات ، لانى كه‌م نیوه‌ى ژماره‌ى ڕوداوه‌كان كه‌م ده‌بنه‌وه :\n1-قه‌ده‌غه كردنى هاورده كردنى هه‌موو جۆره‌كانى ئوتومبێل ، جگه له‌و ئۆتومبیلانه‌ى بۆ بوارى گشتى به‌كار ده‌هێنرێن ، لانى كه‌م بۆ ماوه‌ى دوو ساڵ . له ئێستادا ڕێژه‌ى ژماره‌ى ئوتومبیل به به‌راورد به ژماره‌ى دانیشتوان ئێجگار زۆره‌و بڕوا ناكه‌م له هیچ وڵاتێكى جیهاندا ئه‌و ڕێژه به‌رزه هه‌بێـت . ساڵانی پێشو ده‌یانگووت ژماره‌ى ئوتومبیل ئه‌وه‌نده زۆره هه‌موو ماڵێك یه‌ك دانه‌ى هه‌یه .\nئێستا زوربه‌ى خێزانه‌كان دوانو سیان و زیاتریان هه‌یه . شاره‌كان خنكێنراون به هۆى زۆرى ئوتومبێل و دوكه‌ڵه‌كانیان . ئه‌گه‌ر له ئاسمانه‌وه سه‌یر بكه‌ى ناو شاره‌كان و ڕێگاوبانه‌كان ، وه‌كو گه‌راج و شوێنى فرۆشتنى ئوتومبیل ده‌بینرین له به‌ر زۆرى ژماره‌ى ئوتومبیل\nئه‌گه‌ر بچیته ناو شاره‌كان هه‌موو شوێنێكى شاره‌كان به شه‌قام و ناو بازاڕو كۆڵانه‌كانیه‌وه ڕێك بونه گه‌راج . شۆسته نه‌ماوه خه‌ڵك هاتو چۆى پێدا بكات . شاره‌كان نه‌فه‌سیان لێ بڕاوه . كار گه‌یشتۆته ئه‌وه‌ى بچیته هه‌ر شوێنێك ، جێگا ده‌ست ناكه‌وێت بۆ ڕاگرتنى ئوتومبیڵه‌كه‌ت . له هه‌موى خرابتر و كاره‌سات بارتر پیس بونى ژینگه‌یه .\nزۆر بونى نه‌خۆشى سه‌ره‌تانه به هۆى زۆرى دوكه‌ڵى ئوتومبێله‌كان . كه‌واته قه‌ده‌غه‌كردنى هاورده كردنى ئوتومبیل بۆ ماوه‌ى دوو ساڵ باشترین چاره سه‌ره بۆ كه‌م كردنه‌وه‌ى ڕوداوه‌كانى هاتو چۆ له لایه‌ك و پاراستنى سه‌رومال َو ته‌ندروستى هاولاتیان .\n2-وه‌ستاندنى پێدانى مۆڵه‌تى شۆفێرى بۆ ماوه‌ى دوو ساڵ ئه‌وه‌ش چاره‌سه‌رێكى زۆر باشه بۆ كه‌م كردنه‌وه‌ى ڕوداوه‌كانى هاتو چۆ . له لایه‌كى تریشه‌وه ده‌بێ مه‌رجى قورستر دانین له‌سه‌ر ئه‌وانه‌ى مۆڵه‌تى شۆفێرى وه‌ده‌گرن و هیچ ئاسانكارییه‌كیان بۆ نه‌كرێت له كاتى تاقیكردنه‌وه‌دا . كردنه‌وه‌ى خولى پێویست بۆ ئه‌وانه‌ى خه‌ڵك فێرى شۆفێرى ده‌كه‌ن .\n3- له‌گه‌ڵ ئه‌و ژماره زۆره‌ى هاوڵاتیان كه مۆڵه‌تى شۆفێرى وه‌رده‌گرن، تاكه سزایه‌ك كه دانراوه له‌سه‌ر شۆفێران ، ته‌نها غرامه‌ى پاره‌یه . به‌ڕاستى غرامه به پاره خرابترین ڕێگاو چاره سه‌ره بۆ كه‌مكردنه‌وه‌ى ڕوداوه‌كانى هاتو چۆ . له وڵاته پێشكه‌وتوه‌كاندا ، یاساى تایبه‌تیان هه‌یه بۆ لێوه‌رگرتنه‌وه‌ى مۆڵه‌تى شۆفێرى له كاتى سه‌رپێچیدا .\nله وڵاتى سوید لێ وه‌ر گرتنه‌وه‌ى مۆڵه‌تى شۆفێرى بۆ 3 مانگ و 6 مانگ و ساڵێك هه‌یه . ئه‌گه‌ر بۆ ماوه‌ى 3 مانگ و 6 مانگ مۆڵه‌ته‌كه‌یان وه‌رگرته‌وه ، كه ماوه‌كه ته‌واو بوو یه‌كسه‌ر مۆڵه‌ته‌كه‌ى پی ده‌ده‌نه‌وه . ئه‌گه‌ر بۆ ساڵێك بوو ده‌بێ سه‌ر له‌نوێ بچێته‌وه نوسینگه‌كانى فێركردنى شۆفێرى و تاقیكردنه‌وه بكاته‌وه . له هه‌ندى وڵاتى تریش شێوازى سزادان جیاوازه‌و ئه‌گه‌ر یه‌كێك سه‌رپێچى كرد ، جارى یه‌كه‌م كۆنێك ده‌كه‌نه مۆڵه‌ته‌كه‌ی و جارى دووه‌م كۆنێكى تر و بۆ جارى سێیه‌م مۆڵه‌ته‌كه‌ى لێ وه‌رده‌گرنه‌وه .\nئه‌مه یه‌كێكه له چاره‌سه‌ره زۆر باشه‌كان بۆ كه‌مكردنه‌وه‌ى ڕوداوه‌كانى هاتو چۆ. خراپترین ڕێگا بۆ كه‌مكردنه‌وه‌ى ڕوداوه‌كانى هاتو چۆ ، سزایه به پاره كه ئه‌مه تاكه ڕێگاى سزادانه له هه‌رێمى كوردستان . له وڵاته پێشكه‌وتوه‌كان ئه‌گه‌ر له ساڵێكدا بۆ نمونه 100 هه‌زار مۆَله‌ت بده‌ن ، له به‌رامبه‌ردا لانى كه‌م 10 هه‌زار مۆڵه‌ت وه‌رده‌گرنه‌وه . به‌ڵام له هه‌رێمى كوردستان ژماره‌ى مۆڵه‌ته‌كان به‌رده‌وام له زیادبوندایه‌و كه‌میش نابێته‌وه .\n4- ئه‌ركى حكومه‌ته كه هه‌وڵى ته‌واو بدات بۆ چاككردن و فراوان كردن و دوو ساید كردنى ڕێگاو بانه كان . چونكه ڕێگاو بانى خراپ هۆكارى سه‌ره‌كین بۆ زۆربونى ڕوداوى هاتو چۆ. له كاتێكدا ژماره‌ى ئوتومبیل به‌رده‌وام له زیاد بوندایه ، ڕێگاو بانه‌كانیش نه‌ك چاك ده‌كرێن ، به‌ڵكو خراپتریش ده‌بن چونكه نۆژه‌ن ناكرێنه‌وه.\nئه‌و ڕێگاو بانانه‌ى ئێستا له هه‌رێمى كوردستاندا هه‌ن ، گونجاونین بۆ ئه‌و هه‌موو ئوتوموبیلانه‌ى كه هاتوچۆیان به‌سه‌ردا ده‌كه‌ن . ڕێگاو بانه‌كان ته‌سك و خراپن و ژماره‌ى ئوتومبێلیش ئێجگار زۆرن و ئه‌گه‌ر كار ئاوا بڕوات وبێرێك له چاك كردنى ڕێگاوبانه‌كان نه‌كرێته‌وه ، ده‌بێ به‌رده‌وام چاوه‌ڕوانى مه‌رگى خۆشه‌ویسته‌كانمان بكه‌ین . ئه‌وه‌ش حكومه‌ت لێ ی به‌رپرسیاره .\n5- له وڵاته پێشكه‌وتوه‌كانى جیهاندا له‌گه‌ڵ ئه‌وه‌ى كه خه‌تى شه‌مه‌نده‌فه‌رى نێوان شاره‌كان و ناو شاره‌كان هه‌یه ، بۆ هه‌موو گه‌ڕه‌ك و شوێنى شاره‌كانیش پاس هه‌یه . به شێوه‌یه‌كى زۆر باش ڕێك خراوه و له كات و ساتى خۆیدا جوڵه‌ده‌كه‌ن .\nكارئاسانى ته‌واو بۆ هاوڵاتیان كراوه بۆ هاتو چۆ به‌وهۆیه‌وه هه‌موو كه‌س پێویستى به ئوتوموبێل نابێت و بۆشى هه‌رزانتر ده‌بێت به پاس و قیتار هاتو چۆ بكات . ئه‌و كات ژماره‌ى ئوتوموبیل له‌سه‌ر رێكاكان ئێجگار زۆر نابێت و له ئه‌نجامدا ڕوداوى هاتو چۆ به‌رده‌وام له كه‌مبونه‌وه‌دا ده‌بێت .\nجگه له‌و پێشنیارانه‌ى له‌سه‌ره‌وه خستمنه پێش چاو ، له ئێستادا باشترین چاره‌سه‌ر بۆ كه‌مكردنه‌وه‌ى ڕوداوه‌كانى هاتو چۆو ئاسانكارى بۆ هاتوچۆى هاوڵاتیان به نرخێكى هه‌رزان ، باشتر وایه لایه‌نى به‌رپرسیار له ناو حكومتدا به‌رنامه دانین بۆ وه‌گه‌ر خستنو دامه‌زراندنى كۆمپاناى ئه‌هلى بۆ گواستنه‌وه‌ى هاوڵاتیان له ڕێگاى پاسه‌وه . هه‌ر وه‌كو چۆن له ساڵانى پێشودا پاسى مه‌سڵه‌حه‌ى ناو شاره‌كان هه‌بوو حكومه‌ت سه‌رپه‌رشتى ده‌كرد ، له ئێستادا ده‌توانرێت كه‌رتى تایبه‌ت ئه‌وه بكات .\nهه‌روه‌ها ده‌توانرێت كۆمپانیاى تایبه‌تیش بۆ گواستنه‌وه‌ى هاوڵاتیان دامه‌زرێنرێت له نێوان شار و شارۆچكه‌كانى كوردستاندا . ده‌بی َ هه‌ول َبدرێت له‌ناو هه‌موو شار و شارۆچكه‌كان به پێیى گه‌وره‌ییان ته‌رمیناڵ دروست بكرێت بۆ ڕاوه‌ستانى پاسه‌كان و دانانى خشته‌ى تایبه‌ت بۆ جوڵه‌ى پاسه‌كان . ئه‌وانه‌ى كه ئه‌و كۆمپانیانه داده‌مه‌زرێنن ، ده‌توانن سه‌ردانى ئێران بكه‌ن بچن قسه له‌گه‌ل َخاوه‌نى كۆمپانیاكانى گواستنه‌وه بكه‌ن و زانیارییان ڵى وه‌رگرن ، چونكه وڵاتى ئێران له مێژه سیسته‌مى گواستنه‌وه‌ى باشى هه‌یه و شاره‌زاییه‌كى باشیان هه‌یه .\nله كاتێكدا ئه‌و ژماره زۆره‌ى ئوتومبیل له‌م هه‌رێمه بچوكه‌دا هه‌بێـت و نه‌ڕێگاى شه‌مه‌نده‌فه‌ر هه‌بێت و نه كۆمپانیاى گه‌وره‌ى پاس هه‌بێت بۆ گواستنه‌وى هاوڵاتیان و نه ڕێگاو بانه‌كانیش چاك بكرێن و نه هیچ مۆڵه‌تێكى شۆفێرى له كه‌س وه‌رگیرێته‌وه‌و به‌رده‌وام ئوتومبێلیش هاورده بكرێت له پێناوى وه‌رگرتنى پاره‌دا، هێواش هێواش ئه‌م وڵاته ده‌خنكێنرێت به هۆى زۆرى دوكه‌ڵى ئوتومبێله‌كانه‌وه ژینگه‌ى هه‌رێم به ته‌واوى پیش ده‌بێت و ڕیّژه‌ى توشبوان به سه‌ره‌تان به‌رده‌وام له زیاد بوندا ده‌بێت و قوربانیه‌كانى هاتوچۆش ، ده‌بێته كاره‌ساتی ڕۆژانه.\nله‌كۆتاییدا داواكارم له په‌ڕله‌كانى كوردستان و دام و ده‌زگاكانى حكومه‌ت بیرێك له كاره‌ساته‌كانى هاتو چۆ بكه‌نه‌وه‌و له خه‌مى گیان و ماڵى هاوڵاتیاندابن و چیتر بێخه‌م نه‌بن و ده‌توانن بڕیارى زۆر باش بده‌ن .\nبه‌ڕاستى جێگه‌ى ئاماژه بۆ كردنه حكومه‌تێك 29 ساڵ ته‌مه‌نى بێـت و بوارى هات و چۆ ئاوا وێران بێت. دیاره ئه‌وانه‌ى حوكمدارى ئه‌م وڵاته‌ن خاوه‌نى هچ ئه‌جیندایه‌كى حوكمدارى نین و له خه‌مى هاوڵاتیاندا نین و ته‌نها بیر له به‌رژه‌وه‌نى شه‌خسى و حیزبى و بنه‌ماڵه‌یی ده‌كه‌نه‌وه نه‌ك هاولاِتیان .\nئه‌و پێشنیارانه‌ى من جێبه‌جێكردنیان زۆر ئاسانه‌و پی َده‌چێت به مه‌به‌ست بوارى هاتو چۆ ئاوا لێ بكه‌ن بۆ به‌ده‌ست هێنانى پاره‌ى زۆر ، ئه‌وه‌ش له ڕێگاى : یه‌كه‌م وه‌رگرتنى باجى زۆر له ڕێگاى هاورده‌كردنى ئوتومبێله‌وه . دووه‌م : بۆ ئه‌وه‌ى كۆمپانیاكانى هاورده كردنى به‌نزین و گاز و پاڵاوگه‌كانى خۆیان زۆرترین ڕیٍژه‌ى سوته‌مه‌نى بفرۆشن و زۆرترین قازانج بكه‌ن .\nئه‌گه‌ر ڕاسته‌و ئه‌و مه‌به‌ستانه‌ى له‌پشته‌وه نییه چۆن به‌رپرسانى حكومه‌ت ئاگایان له‌و هه‌موو كاره‌ساتانه نه‌بێت كه ڕۆژانه له ئه‌نجامى ڕوداوى هاتو چۆوه ڕوده‌ن و هاوڵاتیان ده‌بنه قوربانى ؟. خۆ ئه‌گه‌ر ئاگاداریش بن و گوێ به هیچ نه‌ده‌ن ئه‌وا كاره‌ساته‌كه زۆر له‌وه گه‌وره‌تره كه هاوڵاتیان بیرى لی َده‌كه‌نه‌وه .\nئه‌وه‌ش ماناى ئه‌وه‌یه له بنه‌ڕه‌ته‌وه ئێمه حكومه‌تمان نه‌بوه‌و ئه‌وه‌ى هه‌یه به‌ناوى حكومه‌ته‌وه دوو كۆمپانیاى دوو بنه‌ماڵه‌ن له ژێر ناوى دوو حیزبدا ، به‌ناوى نیشتمان په‌روه‌رییه‌وه ، سامانى ئه‌م وڵاته به‌تاڵان ده‌به‌ن و له‌خه‌مى سه‌رو ماڵ و ته‌ندروستى و گوزه‌رانى هاوڵاتیاندا نین . ماوه‌ته‌وه ئه‌وه‌ى كه‌ى هاوڵاتیان به‌خه‌به‌ر دین و داواى مافه‌كانیان ده‌كه‌ن.\nده‌بێ هه‌موان باش بزانن له‌و وڵاتانه‌ى دێموكراتیه‌ت نییه‌و مافى مرۆڤ پارێزراو نییه ، ماف به خۆڕایی نادرێت ، به‌ڵكو ده‌بێ به‌زۆر و له ڕێگاى خۆپیشاندان و ڕاپه‌ڕێنه‌وه به‌ده‌ست بهێنرێت .


زانیاری ورد لەسەر غازی هەرێمی کوردستان کە بووەتە هۆی ناکۆکی لە نێوان پارتی و یەکێتی\nغازی کێڵگەی کۆرومۆر بووەتە مایەی ناکۆکیەکی قوڵ لە نێوان دوو حیزبە سەرەکیەکەی هەرێمی کوردستان کە یەکێتی و پارتین، هاوکات ئێران و تورکیاش بەرژەوەندی دژ بە یەکیان لە غازی هەرێمدا هەیە، بۆیە کێشەی غازی هەرێم بە هەڵواسراوی ماوەتەوە.\nبڕی غازی هەرێمی کوردستان\nبەپێی کۆتا ڕاگەیەنراوی کۆمپانیای داناغاز و هاوبەشەکانی لە کێڵگەی غازی کۆرومۆر، لە ئێستادا ڕۆژانە 542 ملیۆن پێ سێجا غازی سروشتی بەرهەم دەهێنن، لەکاتێکدا بۆ دابینکردنی کارەبای ناوخۆ، هەرێمی کوردستان ڕۆژانە پێویستی بە زیاتر لە یەک ملیار و 600 ملیۆن پێ سێجا غاز هەیە، ئەمە جگە لە غازی شلی ماڵان و سوتەمەنی.\nمحەمەد حسێن بەرپرسی ناوەندی عێراقی بۆ شیکاریە سیاسی و ئابووریەکان، بەدەنگی ئەمەریکای گوت" لە هەرێم تەنها لە کێڵگەی کۆرومۆر غاز بەرهەم دەهێنرێت، کێڵگەکانی تر بەرهەمیان نییە و وەکو پێویست گەشەیان پێنەدراوە."\nڕوونیشیکردەوە، گەر کارەبای 24 کاتژمێری بۆ خەڵکی کوردستان دابین بکرێت، خەڵک ڕۆژانە و لەوەرزی هاویندا، شەش گێگاو نیو کارەبای دەوێت، لەزستانیشدا پێویستی بە زیاتر لە شەش گێگا کارەبا هەیە، ئەمەش بەپێی لێکدانەوەی خودی وەزارەتی کارەبا، بۆ بەرهەم هێنانی ئەم بڕە کارەبا و ئیشپێکردنی وێستگەکانی کارەبا، هەرێم ڕۆژانە زیاتر لە یەک ملیار و 600ملیۆن پێ سێجا غازی سروشتی دەوێت، وتی"گەر پشت بە کێڵگەی کۆرومۆر و داناغاز ببەسترێ و کێڵگەی چەمچەماڵیش بەتەنیشتیەوە پەرەی پێبدرێ، تا ساڵی 2025 بەرهەمی ئەو دوو کێڵگە ناگاتە ملیارێ پێ سێجا غاز لە ڕۆژێکدا، بەڵکو دەگاتە 960 ملیۆن پێ سێجا، واتە تا ساڵی 2025 هێندە غازمان نابێت کارەبای پێویست بۆ خەڵکی کوردستان دابین بکەین، ئەمە جگە لە غازی شل و سوتەمەنی."\nجەختیشیکردەوە"گەر هەرێم وەبەرهێنان لە غاز نەکات و کۆمپانیای بیانی نەهێنێت بۆ پەرەپێدانی کێڵگەکانی تری وەکو میران و بنەباوێ، کێڵگەکانی چەمچەماڵ و کۆرومۆ تا ساڵی 2025 هێندە غازیان نابێت، بەشی خەڵکی کوردستان بکات، نەک فرۆشتن."\nناکۆکی نێوان پارتی و یەکێتی لەسەر غاز\nبەپێی وتەی محەمەد حسێن ی بەرپرسی ناوەندی عێراقی بۆ شیکاریە سیاسی و ئابووریەکان، ناکۆکی نێوان یەکێتی و پارتی لەسەر شەراکەت و هاوبەشیە لە گرێبەستی دروستکردنی بۆری غاز لە چەمچەماڵەوە بۆ دهۆک، بەتایبەت پلانەکە بەو شێوەیە، بەتەنیشت ئەو بۆریەی ئێستا هەیە، بۆ گەیاندنی غاز لە چەمچەماڵ و کۆرومۆرەوە بۆ هەولێر و لەوێشەوە بۆ دهۆک بۆریەکی تر دروست بکرێت، وتی"وێستگەی کارەبا لەدهۆک هەیە، بەهۆی نەبوونی غاز بەتەواوەتی کوژاوەتەوە، ئامانج ئەوەیە غاز بۆ ئەو وێستگانە دابین بکرێت، دواتر گەر زیادیش بوو بفرۆشرێ."\nمحەمەد حسێن باسیلەوەشکرد، بڕیارە ئەو بۆریانە لەلایەن کۆمپانیای کار گروپەوە دروست بکرێت، بۆیە ناکۆکی دروستبووە لەسەر کۆی ئیدارەدانی ژێر خانی هەناردەکردنی غاز و دابەشکردنیشی لەناو کوردستاندا، وتی"پێدەچێت یەکێتی بیەوێت بەجۆرێکی تر پرۆسەی پەرەپێدانی ژێرخان و دابەشکردن و هەناردەکردنی غاز پەرەی پێبدرێت، یاخود قسەیان هەبێت لەوەی گرێبەست لەگەڵ کام کۆمپانیا بکرێت، ناکۆکیەکە لەسەر ئەمەیە، نەک جەوهەری ئیشەکە."\nوتیشی"هەردوو حیزب هاوڕان لەسەر پەرەدان بە کێڵگە غازیەکان و زیادکردنی بەرهەم هێنانی غاز، چونکە بەهۆی شەڕی نێوان ڕوسیاو ئۆکرانیاوە، غاز خواستی زۆر لەسەرەو بازاڕەکەشی سەقامگیرترە بەراورد بە بازاڕی نەوت، بۆیە لەبەرژەوەندی عێراق و هەرێمە سود لەغازی کێڵگە نەوتیەکانیش وەربگیرێ، وەبەرهێنانیان تێدا بکرێت و بازاڕیان بۆ بدۆزرێتەوە."\nغازی هەرێم لەنێوان ئێران و تورکیادا\nمحەمەد حسێن بەرپرسی ناوەندی عێراقی بۆ شیکاریە سیاسی و ئابووریەکان، پێیوایە ئێران و تورکیا لەمەسەلەی ناردنە دەرەوەی غازی هەرێم دا، بەرژەوەندی جیاواز و دژ بەیەکیان هەیە، ڕەنگە ئێران غازی هەرێم بەڕکابەری غازی خۆی دابنێت، چونکە غازی هەرێم گەر بدرێتە پارێزگاکانی عێراق، دەبێتە ڕکابەری غازی ئێران و بەشێک لە پشکەکانی لەبازاڕدا داگیردەکات.\nناوبراو وتی"گەر غازی هەرێم بەتورکیاش بفرۆشرێ، دیسان دەبێتە ڕکابەری غازی ئێران، بۆیە ئاساییە ئێران لەمە نیگەران بێت، بەڵام دۆخەکە بۆ تورکیا جیاوازە و بەرژەوەندی ڕاستەوخۆی هەیە لە پەرەپێدانی کێڵگە غازیەکانی هەرێم، چونکە غازی هەرێم گەر بەتورکیا بفرۆشرێ، یاخود لەڕێگەی تورکیاوە هەناردەی ئەوروپا بکرێت، هەر سەرچاوەیەکی گەورەی داهات و بەرژەوەندیە بۆ تورکیا."


ڤیدیۆ...ده‌ستدرێژی به كۆمه‌ڵی گه‌نجان بۆ سه‌ر ژنێك - ماڵپه‌ری شایسته\nناونیشان :ڤیدیۆ...ده‌ستدرێژی به كۆمه‌ڵی گه‌نجان بۆ سه‌ر ژنێك\nداواكاری گشتیی میسڕ فه‌رمانی به‌ندكردنی به‌سه‌ر دوو تاوانبار سه‌پاند، دوای ئه‌وه‌یبه كۆمه‌ڵ ده‌ستدرێژی سێكسیان كردووه‌ته سه‌ر ژنێكی بیانی كه بۆ گه‌شتكردن ڕووی له‌وڵاته‌كه كردووه.\nداواكاری گشتیی میسڕ له ڕاگه‌یه‌نراوێكدا بڵاوی كرده‌وه، كه به پشه‌تبه‌ستن به تۆماری كامێرا و ڤیدیۆی تۆماركراوی ڕووداوی كاتی ده‌ستدرێژییه‌كه، هاووڵاتییه‌كی سوودانی و نۆ هاووڵاتی میسڕی ناسراونه‌ته‌وه و لێكۆڵینه‌وه‌یان له‌گه‌ڵ ده‌كرێ، دوو له گیراوه‌كان تۆمه‌تباری سه‌ره‌كین و ده‌سبه‌جێ فه‌رمانی به‌ندكردنیان بۆ ده‌ركراوه.\nڕاگه‌یه‌نراوه‌كه ئاماژه‌ی به ناوی ژنه گه‌شتییاره‌كه و ڕه‌گه‌زنامه‌كه‌ی نه‌كردووه، به‌ڵام ڕووداوه‌كه له ناوه‌ڕاستی قاهیره‌ی پایته‌ختی میسڕ ڕوویداوه، به‌ڵام میدیاكان بڵاویان كردووه‌ته‌وه كه ژنه‌كه ته‌مه‌نی 20 ساڵ بووه و گه‌نج بووه، له‌لایه‌ن ئه‌و گه‌نجانه‌وه ده‌ستدرێژی كراوه‌ته سه‌ر كه به ماتۆڕسكیلی جۆری توك توك له ته‌كییه‌وه وه‌ستاون و دابه‌زیون و ده‌ستیان به ده‌ستدرێژیكردنه سه‌ر كچه‌كه كردووه.\nژنه‌كه له‌و باره‌وه دووپاتی كردووه‌ته‌وه كه ئه‌و له مافی خۆی خۆشنابێ و ئه‌و گه‌نجانه ده‌ستدرێژییان كردووه‌ته‌سه‌ر و ئابڕوویان بردووه، پێویسته دادگه و یاسا سزای توندیان به‌سه‌ردا بسه‌پێنێت و به هیچ شێوه‌یه‌ك كارئاسانی بۆ ڕزگاربوونیان نه‌كات.


تەیمووری ئەنفال؛ گەشتێکی مێژوویی بەرەو شوێنێکی نادیار؟!\nتەیمووری ئەنفالم بۆ سێیەمین جار خوێندەوە؛ کتێبەکەم لەنێو کتێبخانەکە دانا و تەیمووری دوازدە ساڵیش لە نێو هزر و ناخم، بە ڕاستی ئەوە حوکمی قەدەرە تەیمووری دوازدە ساڵی نەکرد بە یەکێک لە قوربانییەکانی ئەنفال و بیابان، قەدەر ئەوی رادەستی دەستێکی پاک و ئەمین کرد، راستە تەیموور لە گۆڕە بە کۆمەڵەکان هەموو کەسوکاری لەدەستدا، بەڵام خێزانێکی پێبەخشی نە ئەو لە زوبانیان شتێکی دەزانی و نە ئەوانیش لە تەیموور تێدەگەیشتن، ئەلبێر کامۆ دەڵێ: ژیان گەشتێکە لە رەحمی دایکەوە بۆ گۆڕ، لێ تەیموور گۆڕ بەجێدەهێڵێ و نازانێت بۆ کوێ گەشت دەکا و چارەنووسی بە کوێ دەگات؟ گەشتەکەی تەیمووری دوازدە ساڵ، ئەوەی کریستۆف کۆڵۆمبس نییە، نە ئەوەی (ماوتسی تۆنگ)یش، بەڵکو گەشتێکی نادیارە، ئەو خێزانە عارەبە دەیانتوانی بۆ جارێکی تر تەیمووری دوازدە ساڵ بکەن بە یەکێکی دیکە لە قوربانییەکان، لەو کاتەشدا جیهانێکی مردوو، هەرگیز لە توانایدا نەدەبوو تاقە یەک مرۆڤی زیندوو وەکو شایەتحاڵێک پێشکەش بە جیهان بکات. گەشتەکەی تەیموور، داستانێکە لەپێناو ئاشکراکردنی راستیەکاندا!\nراستە تەیموور لەو تەمەنەدا لە منداڵێک زیاتر نەبووە، بەڵام خاوەن رۆحێکی زیندوو بووە، نەیویستووە خۆی رادەستی شەقی زەمانە بکا و بێ ئیرادە دەربکەوێت، بۆیە بە هەر نرخێک بووبێت لە هەوڵی ئەوەدا بووە لە دەلاقەی ئەو گەشتەوە بە شوێن چارەنووسی خۆیدا بگەڕێت!\nتەیموور ئەمڕۆ تەنها موڵکی خۆی نییە، وەکو کاک عارف قوربانی لەسەر بەرگی کتێبەکەی ئاماژەی پێدەکات، تاقە رزگار بووی گۆڕی بەکۆمەڵی ژن و منداڵە ئەنفالکراوەکانە، تەیموور تا لەژیاندا بێت، نوێنەرایەتی رۆحی پاک و بێ گەردی ئەوان دەکات، تەیموور و ئەنفال دوو شتی گرێدراوی یەکن، ئەگەر ئەنفال لە لای ئێمە زامێکی قووڵ بێت، دەبێت هەمیشە لە هەوڵی ئەوەدا ببین برینیەکانی نێو ناخی تەیموور ساڕێژ بکەین.\nمن لێرەدا سوپاسگوزاری برای بەڕێز و بنووسی خەم و ئازارەکانی ئەم گەلە ستەمدیدەیە کاک "عارف قوربانی " دەکەم، بەرایی وامدەزانی تەنها شوێنێک لە کتێبخانەکەم دەگرێت، لێ ئێستا تەیمووری ئەنفال بەشێکی دانەبڕاوە لە ژیانم، کاک کاردۆ راستی فەرموو: ئەگەر رستەیەک لەم کتێبە بخوێنیتەوە، ئیتر ناتوانیت دەسبەرداری ببیت.\nتەیموور دەڵێ: " ئەوەی بە من بکرێت بە هیچ شێوەیەک درێغی ناکەم، بە دڵنیاییەوە هەموو کارێک لەگەڵ هەموو نووسەرێک دەکەم بۆ ئەوەی ئەو تاوانەی کە لە بەرانبەر نەتەوەکەمدا ئەنجام دراوە ئاشکرای بکەم بۆ ئەوەی بە شاردراوەیی نەمێنێتەوە، خوای گەورە منی رزگار کرد، بۆ ئەوەی ئەو تاوانە ئاشکرا بکەم، هەمیشە قسە دەکەم لە شوێنی ئەو کەسانەی وا بۆ جارێکی تر ناتوانن قسە بکەن و بەرگری لەخۆیان بکەن "!\nبێ گومان تەیمووری ئەنفال بەرهەمی رۆماننووسێک نییە کە لەخەیاڵدانیدا بەرجەستە بووبێت، فلیمێکی سینەماییش نییە تا دەرهێنەر و سیناریست لەپشتیەوە بێت، ئەمە چیرۆکێکی راستەقینەیە، چیرۆکێک ئەگەر لە نێو ئێمەی کوردا رووی نەدایە، وەکو گۆرانی شاعیر دەڵێ:\nبەڵێ دیارە لە ناو قەومی بەسیتا قەدری سنعەتکار\nوەکو عەکسی قەمەر وایە لە ناو حەوزێکی لێخندا\nبەڵام تەختی روفاهو تاجی حورمەت میللەتی هۆشیار\nبە ئوستادێ ئەدا وەک تۆ لە ناو شمشاڵی کون کوندا\nبەڵام چی بکەین لەناو چاوی رەشی بەعزێ زەکای گەورە\nوەکو تۆوی گوڵی دەم_ با لەسەر بەردێکی رەق ئەڕوێن\nئەگەر خیلقەت نەسیبی عومری تۆی مەحکوم ئەم دەورە\nنەکردایە ... خودا عالیم ... لەکام عەرشت ئەسوو داوێن؟!\nلە کۆتاییدا پێم باشە ئەم پێشنیارانە بخەمە بەردەستی حکومەتی هەرێمی کوردستان:\n١- پێویستە رێکخراوێکی خێرخوازی بە نێوی تەیمووری ئەنفال لەسەر ئاستی هەرێمی کوردستان دروست بکرێت.\n٢- بەڵێنەکەی هەڤاڵ مام جەلال بە کردنەوەی نەخۆشخانە و خوێندگایەک لە سەماوە جێبەجێ بکرێت.\n٣- کتێبی تەیمووری ئەنفال بخرێتە نێو مەنهەجی خوێندنەوە.\nجگە لە پەنجەگوشین و دەستخۆشیی لە برای بەڕێز و خۆشەویستم، مامۆستا عارف قوربانی، پێیدەڵێم: تۆ عارفی و هەر بە عارفی بمێنەرەوەو زۆر قوربانی تر هەن چاوەڕوانی دەست و خامەی تۆ دەکەن، سەرفراز و سەرکەوتو بیت.\nماڵپه‌ڕی ستار محه‌مه‌د قادر


:: PM:03:20:18/01/2021 \nپیاوێكی ئه‌مه‌ریكی هاووڵاتیی ویلایه‌تی كالیفۆرنیا، له‌به‌ر ئه‌وه‌ی له كۆرۆنا ده‌ترسا، بۆ ماوه‌ی چه‌ند مانگێك له فڕۆكه‌خانه ماوه‌ته‌وه.\nماڵپه‌ڕی فۆكس نیوز بڵاوی كرده‌وه، پۆلیسی شیكاگۆ گرتنی پیاوێكی كالیفۆڕنییان ڕاگه‌یاند كه ده‌ڵێن بۆ ماوه‌ی سێ مانگ له فڕۆكه‌خانه‌ی نێوده‌وڵه‌تیی O'Hare شیكاگۆ ماوه‌ته‌وه، چونكه به‌هۆی ترسی له گواستنه‌وه‌ی ڤایرۆسی كۆرۆنا، له فڕین ترساوه و گه‌شته‌كه‌ی نه‌كردووه.\nبه‌گوێره‌ی هه‌واڵه‌كه‌ی فۆكس نیوز، ئه‌دیتیا ساین ئه‌و كه‌سه‌یه كه گیراوه، تاوانبار كراوه به مانه‌وه له مانگی تشرینی یه‌كه‌می ساڵی ڕابردووه‌وه له به‌شی دڵنیایی فڕۆكه‌خانه، بۆیه تاوانی سنووربه‌زاندنی به‌سه‌ردا سه‌پێنراوه.\nبڕیارده‌ری ڕووداوه‌كه، له دانیشتنی دادگادا كه ڕۆژی یه‌كشه‌م كرابوو تووشی سه‌رسوڕمان بووه، ده‌ڵێ: سه‌یره چۆن كه‌سێك توانیویه‌تی له فڕۆكه‌خانه‌یه‌كی وا گه‌وره‌دا بۆ ماوه‌یه‌كی وا درێژ بمێنێته‌وه.\nپارێزه‌ری گشتیی شیكاگۆ ده‌ڵێت، ساین له‌لایه‌ن كارمه‌نده‌كانه‌وه دۆزراوه‌ته‌وه، وا دیاره كارتی زانیاریشی هه‌بووه.\nڕاپۆرته‌كه ئاشكرای كردووه، كه‌فاله‌تی ئه‌م پیاوه هه‌زار دۆلاره، هه‌روه‌ها ناتوانێ سه‌ردانی فڕۆكه‌خانه بكات تا دادگاییه‌كه‌ی له‌م مانگه‌دا ته‌واو ده‌بێت.\nوه‌رگێڕانی/ هه‌ورین حه‌مه‌ئه‌مین


بە وێنە.. لە هەولێر نەخۆشێك دوای 34 ساڵ مەقەستێك لەناو سكی دەرهێنرا\nلە نەخۆشخانەی ڕزگاری شاری هەولێر كە نەخۆشخانەیەكی حكوومییە لە شارەكەدا، نەشتەرگەرییەكی دەگمەن بۆ نەخۆشێك ئەنجامدرا و مەقەستێك لەناو سكی نەخۆشێك دەرهێنرا كە بەپێی زانیارییەكانی "وشە" 34 ساڵ پێش ئێستە لە نەخۆشخانەیەكی هەولێر لە كاتی نەشتەرگەری ئەومقەستە لە ناو سكی بە جێماوە.\nئەمڕۆ سێشەم 13ـی ئادار/ مارس، فاخیر كرمانجی بەڕێوەبەری ڕاگەیاندنی تەندروستی هەولێر بە "وشە"ـی ڕاگەیاند، لە ڕووداوێكی زۆر سەیری پزیشكی نەخۆشێك ساڵی ( ١٩٨٤) دوای ئەوەی نەشتەرگەری بۆ كرابوو مەقەستێك لە ناو سكی بە جێمابوو، ئەمڕۆ دوای (٣٤) ساڵ بە حالەتی كت و پڕ لە نەخۆشخانەی ڕزگاری توانرا مقەستەكەی لە سكی دەربێنن.\nبەڕێوەبەری ڕاگەیاندنی تەندروستی هەولێر دەڵێت، ئەو نەشتەرگەریە لە لایەن پزیشكی پسپۆری نەشتەرگەری د.سەرهەنگ حسێن بە سەركەوتووی ئەنجامدرا و ئێستەیش نەخۆشەكە لە ژێر چاودێری چڕدایە لە نەخۆشخانەی ڕزگاری و باری تەندروستی جێگیرە.\nكرمانجی ئاشكرای كرد، ئەو نەشتەرگەرییە زیاتر لە دوو سەعات بەردەوام بووە و مقەستەكەیش كەلوپەلی ساڵانی زووە كە بەهەمان شێوە لەكاتی نەشتەرگەری لەناو سكی جێماوە.\nیەكەم جار نییە كەلوپەلی پزیشكی لەناو سكی نەخۆش لەكاتی نەشتەرگەری جێدەمێنێت و پیشتریش چەندان حاڵەتی لەم جۆرە لە هەرێمی كوردستان بوونی هەبووە.\nئه‌م بابه‌ته 2271 جار خوێنراوه‌ته‌وه\nكەم خواردنەوەی ئاو ئەو گرفتانە بۆ جەستە دروست دەكات\nشێرپه‌نجه‌ى كۆم چییه و چۆن تووشى مرۆڤ ده‌بێ؟\nقەستەرەی دڵ چییە؟


گۆشەگیرکردنی ئۆجالان لە وان شەرمەزار کرا – کوردی – RojNews.News\nگۆشەگیرکردنی ئۆجالان لە وان شەرمەزار کرا\n02/03/2020 - 3:54:41 pm\nچوؤرشەممە, 25 أكت 2017 – 15:36\nژمارەیەک لە سیاسەتمەداران و هاوڵاتیان لە شاری وان-ی باکوری کوردستان گردبوونەوە، لە ڕاگەیەندراوێکیشدا جەختیان کردەوە، کە دەبێت شاندێک بچێتە ئیمرالی و زانیاری پێویست لەسەر بارودۆخی ئۆجالانەوە بە گەل ڕابگەیەنێت.\nئەمڕۆ لە شاری وان-ی باکوری کوردستان، ژمارەیەک سیاسەتمەدار و چالاکوان، بۆ زانینی دۆخی تەندروستی و ئاسایشیی عەبدوڵا ئۆجالان ڕێبەری پارتی کرێکارانی کوردستان-پەکەک، گردبوونەوە.\nلە گردبوونەوەکەدا، لەیلا دوورمووش، هاوسەرۆکی پارتی هەرێمە دیموکراتییەکانی شارۆچکەی تووشبای سەر بە وان، ڕاگەیەندراوێکی خوێندەوە.\nلە ڕاگەیەندراوەکەدا، هاتبوو: گۆشەگیرییەکی قورس بە سەر بەڕێز ئۆجالاندا سەپێندراوە لە زیندانی ئیمرالیدا، ئەو گۆشەگیرکردنە نائاساییە، هیچ زانیارییەک لەبارەیەوە ڕاناگەیەندرێت و ڕێگانادرێت بە ئەندامانی خێزان و پارێزەرانی سەردانی ئیمرالی بکەن، بەپێی هیچ یاسایاکی نێودەوڵەتی ئەو کارە ڕەوا نییە.\nلە بەردەوامیدا ڕاگەیەندراوەکەدا، ئەوەش هاتبوو: قورستر کردنی گۆشەگیریی سەر بەڕێز ئۆجالان، دەبێتە هۆی ئەوەی چالاکییەکانمان بەرەفراوانتر بکەین، پێویستە شاندێکی سیاسی سەردانی ئیمرالی بکات و زانیاریی پێویست و ڕاست لەبارەی دۆخی تەندروستی و ئاسایشی ئۆجالانەوە بە گەل ڕابگەیەنێت.\nعادل نوری: بڕیاری سڕکردنی ئەنجامی ڕیفراندۆم ئاقڵانە بوو


جەیشولعەدل: لانیکەم یازدە کەس لە هێزەکانی سپای پاسداران کوژراون\n15:09 - 6 پووشپەڕ 2718\nئاژانسی کوردپا: تێکەڵچوونێک لە نێوان ڕێکخراوی جەیشولعەدلی ئێران و هێزەکانی قەرارگای قودسی سپای پاسداران لە ناوچەی \_"تەهلاب میرجاوە\_" سەر بە پارێزگای سیستان و بەلووچستان ڕووی دا.\nبەپێی هەواڵی گەیشتوو بە ئاژانسی کوردپا، ئێوارەی ڕۆژی دووشەممە ٤ی پووشپەڕ، لە نێوان هێزەکانی ڕێکخراوی جەیشولعەدل و هێزەکانی قەرارگای سپای قودسی پاسداران لە میرجاوە، شەڕ و تێکەڵچوون ڕووی داوە، کە جەیشولعەدل هەواڵی کوشتنی یازدە کەس لە هێزەکانی سپای پاسدارانی پشتڕاست کردووەتەوە.\nجەیشولعەدل لە ڕاگەیەندراوێکدا بڵاوی کردووەتەوە: \_"بەم بۆنەوە ڕێکخراوی جەیشولعەدل، خەڵکی سەرتاسەری ئێران ئاگادار دەکاتەوە، کە ڕۆڵە قارەمانەکان لە گوردانی شەهید مەولەویی نعمەتوڵڵا تەوحیدی، شەوی ٤ی پووشپەڕ توانیان لە شارستانی \_"میرجاوە\_" سەر بە \_"ناوچەی تەڵخاپ\_" لە ئۆپراسیۆنێکی بەرنامەبۆداڕێژراو، زیانێکی قورس و گەورە بە بەکرێگیراوانی ڕێژیمی وەلایەتی فەقیهـ بگەینن.\nئەم ڕێکخراوەیە جەختی کردووەتەوە، بەپێی ڕاپۆرتە باوەڕپێکراوەکان لە یەکە هەواڵدەرییەکانی جەیشولعەدل، لە کۆی شەڕ و تێکەڵچوونەکانی شەوی ڕابردوودا، لانیکەم یازدە کەس لە هێزە جەنایەتکارەکانی ڕێژیمی تێررۆیستپەروەری وەلایەتی فەقیهـ کوژراون و ئۆرگانە تێرۆریستییەکانی سپا و مێرساد خەسارەتێکی لۆجستیکیی قورسیان بەر کەوتووە.\nڕێکخراوی جەیشولعەدل شوناسی ژمارەیەک لە کوژراوەکانی سپای پاسدارانی ڕاگەیاند، کە ناوەکانیان بەم چەشنەیە:\n١ــ ئیسماعیل گومشادزەهی\n٢ـ مەحموود گومشادزەهی\n٣ـ عابد گومشادزەهی\n٤ـ محەممەدئەیووب گومشادزەهی\n٥ـ ڕەحمەتوڵڵا نووتی زەهی\n٦ـ ئەکبەر نووتی زەهی\n٧ـ شەهباز نووتی زەهی\n٨ـ عابد ڕیگی\n٩ـ پاسدار جەواد مەلا شاهی\nلە لایەکی ترەوە پێوەندییە گشتییەکانی سپا لە قەرارگای قودسی هێزی زەوینیی سپای پاسداران، لە ڕاگەیەندراوێکدا، ڕاگەیەندراوی ڕێکخراوی جەیشولعەدلی ڕەت کردووەتەوە و باسی لەوە کردووە: \_"ئێوارەی ڕابردوو (٤ی پووشپەڕ)، تیمێکی تێرۆریستیی سەر بە گرووپە تەکفیرییەکان لە ناوچەی تەهلاب میرجاوە (میل ٩٦) دەیانەویست بێنە نێو خاکی کوماری ئیسلامیی ئێرانەوە و کاری تێکدەرانە و تێرۆریستانە ئەنجام بدەن، کە بە هۆی وریایی هێزەکانی جێگیر لە ناوچە سنووریییەکان هەوڵەکەیان بێئاکام مایەوە و پاش شەڕ و تێکەڵچوون و زیان پێگەیشتن، هەڵهاتن.\nلە درێژەی ئەم ڕاگەیەندراوەدا هاتووە: \_"لە تێکەڵچوون و شەڕ لە نێوان هێزەکانی قەرارگای قودسی هێزی زەوینیی سپا و تێرۆریستەکان، سێ تێرۆریستی تەکفیری کوژراون و ژمارەیەکیشیان بریندار بوون و کەسانی دیکەیان بەرەو خاکی پاکستان هەڵهاتوون؛ هەروەها دوو کەس لە بەسیجییەکانی خۆجێی ناوچەکە و پاسدارێکی قەرارگای قودسی هێزی زەوینیی سپا لەم شەڕ و تێکەڵچوونەدا گیانیان لە دەست داوە\_".\nحکوومەتی ئیسلامیی ئێران، ئەو گرووپانەی کە لە سیستان و بەلووچستان خۆیان بە بەرگریکاری خەڵکی بەلووچ دەزانن و لەو پێناوەدا چالاکی دەکەن، بە گرووپە تێرۆریستییەکان ناویان لێ دەبات.


گه‌شتێک به‌ره‌و کوردستانی ئێران؛ پاوه، شاری هه‌زار ماسووله - جام کوردی\nگه‌شتێک به‌ره‌و کوردستانی ئێران؛ پاوه، شاری هه‌زار ماسووله\nپاوە یەکێکەلە شارۆچکەکانی باکووری پارێزگای کرماشان له کوردستانی ئێران. خەڵکەکەی بە زمانی کوردی، زاراوەی ھەورامی دەئاخاوێنن. پاوە لە ناوەڕاستی دوو کێوی سەربەرزی شاھۆ و ئاتەشگادایە. بە ھۆی شێوی زەوی، سازکردنی خانووەکان،شێوەیەکی تایبەتی بەشارەکە بەخشێوە؛بۆیە پاوە، بە ھەزار ماسوولە ناو دەبەن.ئەم شێوە بیناسازیە،لە گشتی جۆگرافیای ھەوراماندا،وەک پاوە،وایە. ئەم شارە ئاو و ھەوایەکی خۆشی ھەیە. ھه‌ندێ لە مێژووناسەکان پێیان وایە کە ناوی پاوە لە ناوی سەردارێکی ساسانی «پاو» وەرگیراوە. هێندێکیش پێیان وایه وشه‌ی پاوه به واتای "نه‌گۆڕ"ه. پیشه‌ی خه‌ڵکی ئه‌م شاره به‌رهه‌م هێنانی جلو به‌رگی کوردی وه‌ک چۆخه‌و ڕانک، پاپۆش، کڵاش، مه‌ڕداری و باخدارییه.\nخه‌ڵکی پاوه به گوێره‌ی سه‌رنجدان به په‌روه‌رده‌ی مه‌ڕوماڵات له کۆنه‌وه وێرای هه‌ڵبژاردنی شێوه ژیانی یه‌ک جێ نشینی و خۆبواردن له کۆچ ته‌نیا له وه‌رزی به‌هارو هاویناندا به‌شێکی که‌می بنه‌ماڵه‌کان له هاوینه هه‌واره‌کانی شاهۆ سه‌رقاڵی حه‌یوانداری و به‌شێکیتر به کاری باخداری مژووڵ ده‌بن.\nشاخی شاهۆ به پێی هه‌ڵکه‌وت و سرۆشتی ناوچه‌که گیا و گۆڵێکی نرخدار و پڕ له پیت و به‌ره‌که‌تی بۆ ده‌رمان تێدا ده‌ڕوێ.\nئه‌بێ هه‌ورامان یه‌ک له ناوچه ده‌گمه‌نه‌کانی کوردستان بێ که سه‌ر جه‌م شاخه‌کانی وه‌ک له‌وڕگه له دێر زه‌مانه‌وه به سه‌ر بنه‌ماله‌کاندا دابه‌ش کراوه. مه‌ڕداره‌کان هه‌مووساڵێ له وه‌رزی خۆیدا پاشه‌که‌وتی زستانی مه‌ڕوماڵاته‌که‌یان له به‌شه ئاڵفجه‌ڕی خۆیان (ئاڵف جاڕ= گیا جار) دابین ده‌که‌ن. به‌شێک له ئاڵف جاڕه‌کانی ناسراو به ” گه‌زه‌نێ” به ناوی بنه‌ماڵه‌کانی قه‌ڵاتوان له بیروڕای گشتیدا تۆمار کراوه.\nپێکهاته‌ی مێژوویی گه‌ڕه‌که‌کانی شاری پاوه\nکاتێک باسی دیار بوونی هێمای پێکهاته‌ی چینایه‌تی له تان و پۆی گه‌ڕه‌که‌کانی پاوه ده‌خرێته به‌ر چاوی وردبینی خوێنه‌ر، ڕه‌نگه ئه‌و  هه‌ڵێنجانه زانستی و لێکدانه‌وه سه‌رده‌میانه وه‌ک به‌شێک له  پرۆسه‌ی گه‌شه‌ی سه‌رمایه‌داری و دابه‌زینی شارستانیه‌ت بهاوێژرێته نێو بازنه‌ی سووڕی خه‌یاڵی خوێنه‌ر و له درێژه‌دا هه‌ستێکی وه‌های بۆ بخوڵقێنی که هێنانه گۆڕی پرسی باس کراو له گه‌ڵ تارێفی زانستی و ناسراوی چین و چینایه‌تی ڕابردووی ئه‌م ده‌ڤه‌ره‌دا مه‌ودای هه‌یه.\nهه‌ر له‌م پێوه‌ندیه‌دا : “مه‌رێ ” پشت به‌ستن به ژیانی شورایی له په‌نای به‌شێک له دیاره‌ده باسکراوه‌کانی سه‌ره‌وه‌دا گۆشه‌یه‌کی به‌رچاویتر له شارستانیه‌تی دیرینی هۆرامان بۆ ئێمه ئاشکرا ده‌کات.\nسه‌باره‌ت به بڕوای تایبه‌تی ئایینی دانیشتوانی ئه‌م گه‌ڕه‌که خه‌ڵکی به سالا چوو ده‌گێڕنه‌وه : “له ساڵانی هه‌ره پێشدا که‌سێکی موسڵمان نیشته جێ (ئاسنگه‌ران) به ناوی ئۆستاعه‌باس له گه‌ڵ کچێکی(جوو) له خێڵی حه‌مه‌دۆساخیان شه‌یدای یه‌کتر ده‌بن . به پێی یاسای ئایینی ئێسلام ئه‌گه‌ر کچێک مێرد به موسڵمانێک بکات ده‌بێ پێش ماره کردن(نیکاح)، کچه دینی ئێسلام قه‌بوڵ بکات .\nله نێو حه‌وشه یان هه‌یوانی ماڵه که‌یان به خه‌یاڵی ئه‌وه که‌س گوێ لێ نابێ به کچه که‌ی ده‌ڵێ : ” نه‌سیمه [ناوی. کچه‌که] ، موسڵمان مه‌به، ئه‌گه‌ر موسڵمان ببی  درۆزن ده‌بی . نه‌سیمه مسڵمان نه‌بی ، ئه‌گه‌ر مسڵمان بیی دز ده‌بی . نه‌سیمه موسڵمان مه‌به ، ئه‌گه‌ر مسڵمان ببی …و … به‌ڵام سه‌ره‌ڕای ئامۆژگاری و ناڕازی بوونی دایکی نه‌سیمه ئه‌وینداری ئۆسا عه‌باس ده‌ست له خۆشه‌ویسته‌که‌ی هه‌ڵ ناگرێ و زه‌ماوه‌ندی له گه‌ڵ ده‌کا.\nبازاری سه‌رداپۆشراوی له‌مێژینه‌ی شاری پاوه به ناوی” بازاره‌گه‌وره” ، که به داخه‌وه ده‌وروبه‌ری 45 ساڵ پێش به ته‌واوی تێکدرا و که‌مترین ئاسه‌واری لێ به‌جێ نه‌ماوه ده‌کرێ یه‌ک له هێما هه‌ره گرینگه‌کانی شارستانیه‌تی مۆدێرن له‌م شاره دسنیشان بکرێ . وه‌ک تۆمارگه‌ی مێشکی نووسه‌ر بڕ بکات له قه‌ساب خانه ، قماش فرۆشی،که‌لوپه‌ل وکه‌ره‌سه‌ی نێو ماڵ ، که‌سابه‌تی جۆراوجۆر تا دووکانی سه‌بزی و مێوه‌جات له‌و سه‌روبه‌نده‌دا وێرای زۆر پێداویستی تری خه‌ڵکی لێره ده‌ست ده‌که‌وت .\nئه‌م بازاره سه‌رداپۆشراوه خاڵێکی هاوبه‌شی گرێدانی دوو گه‌ڕه‌کی ئاسنگه‌ران و حه‌مه‌دۆساخیان و سه‌رپاکی شار ده‌ژمێردرا. کانی و حه‌وزو ئاوی ژنانه و پیاوانه بۆ که‌ڵک وه‌رگرتنی هه‌ردوو گه‌ڕه‌که‌که له لای خواره‌وه‌ی کاناڵی ئاوی خواردنه‌وه “جۆده‌گای ” له خۆ ده‌گرت .\nئاسنگه‌ران، گه‌ڕه‌کێکیتر له پاوه که تا ئه‌م دواییانه‌وه‌ک له ناوه‌که‌یڕا دیار ده‌که‌وێ پیشه‌ی ئاسنگه‌ری واته ساز کردنی که‌ره‌سه‌ی له ئاسن سازکراو وه‌ک پێداویستی ژیانی ڕۆژانه‌ی خه‌ڵکی شارو ده‌وروبه‌ر سه‌رقاڵی ئه‌سڵی ژیانی ئه‌وانی پێک هێناوه.\nئه‌مه به‌شێک له‌و پێوه‌ندیانه له گه‌ڵ دونیای ده‌ره‌وه‌ی پێک هێناوه که بوه‌ته هۆی گه‌شه سه‌ندنی بیر و هۆش و زه‌ینی خه‌ڵکی ناوچه‌که. شاخی شاهۆ 300 تا هه‌شت سه‌ت هه‌زار ساڵ پێش خه‌ڵکی تێدا ژیاوه. که‌ره‌سه‌ی له به‌رده چه‌خماخ ساز کراوی بیست هه‌زار ساڵ پێش له ئه‌شکه‌وتێکی لای پاوه گوندی (نۆسمه) دیتراوه‌ته‌وه. که‌له سه‌ری مرۆڤی به‌رله 6 تا هه‌شت هه‌زار سال له ئه‌شکه‌وتی قۆری قه‌ڵا نزیک شاری پاوه دۆزراوه‌ته‌وه . ده‌بێ له زانکۆی ڕازی کرماشان ڕاگیرابێ .\nبه پێ هێندێ له نیشانه‌کان پیشه و کاری ده‌ستی ئاسنگه‌ری له ڕۆژگارانی کۆنه‌وه له هۆرامان باو بوه. له‌وانه: ساز کردنی که‌ره‌سه‌ی کۆڵینی زه‌وی وه‌ک قوڵه‌نگه ( زه‌نگن)، گاوه سن ، پاچ ، چه‌رخی کۆزه‌گه‌ری ، چنینی خام ( هه‌ڵاوه) ، ساز کردنی چه‌رم ، دوورینی که‌وش وچنینی که‌لاش ، چۆخه‌و ڕانک دروست کردنی کونه ، جواده له پێستی حه‌یوان( بۆ ڕاگرتن و گواستنه‌وه‌ی ئاوی خواردن ) مانێ (سازکراو له پێستی ئاژه‌ڵ بۆ زه‌خیره و همار کردنی ده‌غڵو دان )، هه‌لیزه ( ساز کراو له پێستی ئاژه‌ڵ بۆ ڕاگرتنی شیره مه‌نی وه‌ک دۆ ، ماست، په‌نیر و..) ، خیگه( بۆ ڕاگرتنی ڕۆن، دۆشاو و…).\nیه‌کیتر له پیشه هه‌ره سه‌رکه‌وتوه‌کانی ( خه‌ڵکی جوو) یه‌هودیه‌کانی هۆرامان و سنه ڕه‌نگ ڕه‌زی بوه. ئه‌وان به که‌ڵک وه‌ر گرتن له پیستی هه‌نار ، جه‌وت ، مازوو ، پێستی تازه‌ی گوێز و تێکه‌لاو کردنی گیاو گۆڵی تر سنعه‌تی ساز کردنی ره‌نگی جیاواز یان له‌م مه‌ڵبه‌نده دارشتوه. پێشتر ئه‌م پیشه‌یه تایبه‌ت به ئه‌وان وه‌ک نه‌ریت تۆمار کراوه.\nئاشی ئاوی، همه و که‌نووبۆ همار کردنی ده‌غلو دان و ئارد هه‌روه‌ها دێزه ،گۆزه و بۆڕیه‌ئاو وه‌ک پێداویستی ڕۆژانه له گه‌ڵ که‌ره‌سه‌کانی تر که له به‌رد ساز کراون هه‌ر وه‌ها قوماشی چۆخه و ڕانک و پا پۆشی هاوێنی کڵاش له‌و به‌رهه‌مانه ده‌ژمێردرێن، هێشتار قسه‌ی یه‌که‌م له به‌رانبه‌ر قۆماشی مۆدێرن ده‌که‌ن و جێی وڕێ تایبه‌تیان له نێوکۆمه‌ڵگادا پارێزراو ماوه‌ته‌وه . ئه‌مانه وه‌ک ده‌سکردی خۆماڵی له ڕیزی سنعه‌تی ده‌سکردی ناوچه که دان . به داخه‌وه هاوکات له گه‌ڵ گه‌شه‌ی سه نعه‌تی نوێ وێرای پێشینه‌ی پڕ بایی به هۆی تێڕوانینی تایبه‌ت! هۆرامان وه‌ک سه‌ر پاکی کوردستان نه ته‌نی له بواری سنعه‌تی به‌ڵکوو له زۆر بواریتردا په‌راوێز خراوه.\nله وڵاتانی پێشکه‌وتوو ئه‌م جۆره پیشه‌سازییه ده‌ستی و دێرینه که‌له‌پووریانه به ته‌رخان کردنی بووجه‌ی تایبه‌ت و پاڵپشتی ده‌وڵه‌ت پارێزگاری ده‌کرێن . له وڵاتی کوردستان هێشتار ئاوڕی شیاوی خۆی له‌م به‌شه گرینگ و مێژووییه نه‌دراوه‌ته‌وه!\nناودێر کرانی گه‌ڕه‌کێک له شاری پاوه به “ ئاسنگه‌ران ” وه‌ک ئاماژه‌ی پێ درا نابێ گرێدراوی تایبه‌تی له گه‌ڵ  که‌سب و کار و پیشه‌ی ئه‌م خه‌ڵکه نه بوو‌بێ . دابه‌شکرانی سه‌رتایی هاو پیشه‌کان له هه‌ر گه‌ڕه‌کێک له ده‌وره‌ی یه‌کتر وه‌ک له سه‌رجه‌م پێکهاته‌ی شار ده‌ر ده‌که‌وه‌ێ ئه‌و ڕاو بۆ چوونه به قه‌وه‌ت ده‌کا ئه‌م دابه‌شکاریه پیشه‌ییه به گوێره‌ی نه‌ریت و باوه‌ڕی کۆن دا ڕیژرابی . گه‌رانه‌وه بۆ مێژووی قباڵه‌کۆنه‌کانی هۆرامان که ئێستا له موزه‌خانه‌ی بریتانیا [BRITISH MUSEUM ] ڕاگیراون و ئه‌و ناوه‌رۆکه ، که زیاتر له 2090 ساڵ پێش خه‌ڵک ئاڵوێری ئابووری به‌رنامه‌دار وه‌ک ئیجاره‌ی باغه ره‌ز له کرداری ڕۆژانه تۆمار کردوه ئه‌گه‌ری دابه‌شینی زانستیانه به ده‌سته‌وه ده‌دات.\nکۆچی دوو وه‌ستای ناوداری خه‌ڵکی پاڵنگان له ڕۆژگارانی زوودا بۆپاوه و نیشته جێ بوونیان له گه‌ڕه‌کی ئاسنگه‌ران واته ئه‌و شوێنه که نابێ به هه‌ڵه و هه‌ڵکه‌وت بۆ کارو ژیان هه‌ڵیان بژاردبێ بۆ خۆی به‌ڵگه‌یه‌ک له هه‌بوونی ڕیشه و ده‌ره‌تانی درێژه‌ی ئه‌م بواره له سنعه‌تی ده‌ستکرد به پێی پێویستی شار و ده‌وروبه‌ره‌که‌ی بوه.\nئه‌م دوو برا وه‌ستاکاره ئاسنگه‌ره به ناوه‌کانی ( وه‌ستامحمد و وه‌ستا ساڵح ) به وته‌ی ده‌م به ده‌می خه‌ڵک له پیشه‌ی خۆیاندا سه‌رکه‌وتوو، خاوه‌ن زه‌وق و کارامه‌بوونی تایبه‌تیان له خۆ نیشان داوه. نه‌قڵ و گێڕانه‌وه‌ی هه‌بوونی 13 کووره‌خانه وه‌ک ناوه‌ندی ئاسنگه‌ری له‌م گه‌ڕه‌که که ئاسه‌وار و تێکۆشانی پیشه‌یی مه‌ودا دووری به‌شێک له ئه‌و بنه‌ماڵانه تا سه‌رده‌می ژیانی ئێمه سه‌ربرده‌ی ئه‌م رابردوه دوورو درێژه ده‌سه‌لمێنێ.\nده‌بێ خه‌ڵکی به ساڵا چووی پاوه وێنه‌ی وه‌ستا عه‌زیزی ئاسنگه‌ر- یان له کۆتایی ساڵه‌کانی چل دا باش له بیرمابێ کاتێک له گه‌ڵ تفه‌نگه بڕنوه‌کانی ده‌سکردی خۆی له ڕۆژنامه‌ی ئێتلاعات یان که‌یهان وه‌ک ئاشکراکردنی کارگه‌ی ئه‌سڵه‌حه‌سازی له قاو درابوو. مزگه‌وتی ( حاجی عۆسمان) یکیتر له نوێژگه کانی شار له ئاسنگه‌ران ناوێکی ئاشنا لای خه‌ڵکی پاوه ده‌ژمێردرێ.\nپاوه گه‌شت و گه‌شتیاری بۆکان بانه شنۆ سه‌رده‌شت\nته‌ورێز، شاری کۆکراوه‌ی جوانییه‌کان\nزیاتر له 136 هه‌زار گه‌شتیار له سه‌ر ساڵ سه‌ردانی هه‌رێمی کوردستانیان کردووه\nجوانییه‌کانی که‌ره‌ج، گه‌وره‌شاره‌که‌ی ته‌نیشت پایته‌ختی ئێران


كەمال ئەترووشی گەڕایەوە هەرێمی كوردستان – Politic Press\nلە ماوەی شەش مانگدا لە هەولێر 22 كەس كوژراون\nدەقی رێككەوتنە مەترسیدارەکەی سوید و فنلاند لەگەڵ توركیا بۆ ئەندامبوونیان لە ناتۆ\nبانكی ناوەندی لەبارەی دابەزاندنی بەهای دۆلار بەرامبەر دینار روونكردنەوە دەدات\nلە قەزای دەربەندیخان كەسێك ملیۆنێك دۆلاری هاووڵاتیان دەبات و هەڵدێت\nسەربڕینی ئاژەڵ لە كۆڵان و شەقامەكان قەدەغە دەكرێت\nوەزارەتی بەرگری روسیا كۆنترۆڵكردنی تەواوەتی هەرێمی لۆهانسكی راگەیاند\nبۆیەكەمجار هەدەپە دەستەیەكی راوێژكاری دامەزراند\nگۆڕانكاری لە پۆستی بەڕێوەبەری گشتی بانكی ناوەندی هەرێم لە سلێمانی دەكرێت\nد. ئاسۆ فەرەیدون: چاوەڕێی سوپرایزی دوای جەژن بن\n32 پارتی رۆژئاوای كوردستان داوای ناوچەی دژە فڕین دەكەن\nكەمال ئەترووشی گەڕایەوە هەرێمی كوردستان\nوەزیری سامانە سرووشتییەكان گەڕایەوە هەرێمی كوردستان و لە یەكەم دەركەوتنیدا رایگەیاند: بۆ چاودێریكردنی دابەشكردنی نەوت سەردانی زۆربەی ناوچەكان دەكەن.\nكەمال ئەترووشی، وەزیری سامانە سرووشتییەكانی حكومەتی هەرێمی كوردستان گەڕایەوە هەرێمی كوردستان و لە یەكەم دەركەوتنیدا ئەمڕۆ دووشەممە 10_1_2022 بە مەبەستی چاودێریكردنی دابەشكردنی نەوت سەردانی قەزای شێخانی كرد.\nكەمال ئەترووشی بە میدیای پارتی راگەیاند: لە داهاتوودا سەردانی زۆر ناوچەكانی دیكەش دەكەم، لیژنەی تایبەتمان هەیە بۆ دابەشكردنی نەوتی سپیی، بەپێی پلانی خۆمان ئەولەویەت بۆ ناوچە شاخاوییەكانە، لە قۆناغی دووەمدا نەوت لەناو شارەكان دابەش دەكرێت.\nوتیشی: دواكەوتنی دابەشكردنی نەوتی سپی لە دەستی ئێمە دا نییە، چونكە ئێمە خۆمان بەرهەمی ناهێنین، بەڵكو بە هاوكاری حكومەتی عێراق دەیهێنین، بۆیە پێویستە بەردەوام بین لەگەڵ ئەوان، ئەگەر دواشكەوێت پێیان دەڵێین چارەسەری بكەن.\nلە ماوەی رابردوودا كەمال ئەتروشی لە دەرەوەی هەرێم بوو هەندێك سەرچاوە باسیان لەوەدەكرد ناوبراو نیگەرانە لە دەستوەردان لە دەسەڵاتەكانی وەكو وەزیری سامانە سرووشتییەكانی هەرێم.\nTags: عێراق كەمال ئەترووشی نەوتی سپی هەرێمی كوردستان\nعێراق بەهای كڕینی گەنم لە جوتیارانی ناوخۆ بەرزدەكاتەوە\nموقتەدا سەدر هۆشداری بەكازمی دەدات\nئەعرەجی: هەڵبژاردنی پێشوەختە لە حوزەیراندا ئەنجام نادرێت\nحه‌شدى شه‌عبى كوردى دروستكرا\nشاندێكی ئەمریكا پرسی سزادراوانی بادینان لەگەڵ سەرۆكی حكومەت تاوتوێدەكات\nپێشمەرگە سوپای عێراقی ناچار بە پاشەكشە كرد\nپۆڵەتیك پرێس بەڵگەی چوونی میتی تورکی لەهەولێرەوە بۆ کەرکوك بڵاودەکاتەوە\nلە ناوچەی سەوز زەنگی ئاگاداركردنەوە لێدرا\nلیژنەی ئاسایشی پەرلەمان: زمانی ئەوە دەبڕین داوای کردنەدەرەوەی حەشد لە دیالە بکات\nمستەفا کازمی گەیشتە میسان


بەروار: چوارشەممە - ٠٧ / تشرینی یەکەم / ٢٠٢٠\nسەرلەبەیانی ئەمرؤ چوار شەممە ٢٠٢٠/١٠/٧ بەڕێز دادوەر جاسم جزا جافر سەرۆکی دادگای تێهەڵچونەوەی ناوچەی سلێمانی بە یاروەری بەڕێز د.هەڤاڵ أبوبکر پارێزگاری سلێمانی پێشوازیکرد لە شاندێکی باڵای ئەنجومەنی دادوەری کە پێکهاتبوون لە بەڕێزان سەرۆکی ئەنجومەنی باڵای دادوەری عێراق و سەرۆکی ئەنجومەنی دادوەری هەرێم و سەرۆکی داوکاری گشتی عێراق و سەرۆکی داواکاری گشتی هەرێم و سەرۆکی دەستەی سەرپەرشتیاری دادوەری عێراق و کۆمەڵێک ڕاوێژکار و بەڕێوەبەری گشتی هەردوو ئەنجومەنی دادوەری.\nدواتر لە کۆبونەوەیەکدا کە کۆمەڵێک لەبەرێزان دادوەرانی دادگاکانی سلێمانی و بەڕێز بەڕێوەبەری فەرمانگەی داواکاری گشتی سلێمانی و ژمارەیەک لە ئەندامانی داواکاری گشتی ئامادەی بوون جەخت کرایەوە لەسەر کاری پێکەوەیی و هەماهەنگی زیاتر لە نێوان دەزگا دادوەریەکانی عێراق و هەرێم بە مەبەستی چەسپاندنی زیاتری یاسا و دۆزینەوەی ئەو میکانیزمانەی دەبنە هۆی پەرەپێدانی دەزگا دادوەرییەکان.\nدواتر شاندی میوان بەشەکانی سەرۆکایەتی دادگای تێهەڵچونەوەی ناوچەی سلێمانیان لەناو باڵەخانەی دادگا بەسەر کردەوە و خۆشحاڵی و سەرسامی خۆیان بۆ پێشکەوتنەکانی ئەم سەرۆکایەتیە دەربڕی و بە دادگایەکی نمونەیی وەصفیان کرد و هیوایان خواست ئەم جۆرە سەردان و کۆبونەوانە بەردەوام بن.


راپۆرت_ تیروپشكى چامپیۆنس لیگ كاردانه‌وه‌ى جیاى لێكه‌وته‌وه\nقۆناغى هه‌شته‌مى خولى یانه پاڵه‌وانه‌كانى ئه‌وروپا دوو رووبه‌رووبوونه‌وه‌ى لوتكه و یه‌كلاكه‌ره‌وه به‌خۆوه ده‌بینێت، له‌شارى نیۆنى وڵاتى سویسرا تیروپشكى قۆناغى هه‌شتى خولى یانه پاڵه‌وانه‌كانى ئه‌وروپا راكێشرا، له‌یه‌كه‌م رووبه‌رووبونه‌وه‌ى به‌هێزدا ریال مه‌دریدى ئیسپانى به‌رامبه‌ر بایرن میونخى ئه‌ڵمانى یارى ده‌كات، ئه‌م رووبه‌روو بوونه‌وه‌یه به یارى گه‌وره‌كان داده‌نرێت به‌وپێیه‌ى دوو یانه‌ى مێژوویى و پڕاوپڕ له‌ئه‌ستێره‌ن.\nئه‌مه یه‌كه‌م رووبه‌رووبوونه‌وه‌ى كارلۆ ئه‌نچیلۆتى راهێنه‌رى بایرن میونخ و زێنه‌دیدن زێدانى راهێنه‌رى ریال مه‌دریده دواى ئه‌وه‌ى دوو وه‌رز له‌مه‌وبه‌ر هه‌ردوكیان وه‌ك راهێنه‌ر و یاریده‌ده‌ر له ریال مه‌درید كاریان كردو توانیان نازناوى خولى یانه پاڵه‌وانه‌كانى ئه‌وروپا بۆ یانه‌ى شاهانه ببه‌نه‌وه.\nله‌كاردانه‌وه‌ى ئه‌م یارییه ئیمیلیۆ پۆتراگینۆ به‌رێوه‌به‌رى په‌یوه‌ندیه‌كانى ریال مه‌درید له‌لێدوانێكدا رایگه‌یاند: ئه‌م تیروپشكه باش نه‌بوو بۆ تیپه‌كه‌مان، رووبه‌رووبوونه‌وه‌ى بایرن میونخ قورسه بۆ ئێمه، ئه‌وان خاوه‌ن راهێنه‌رێكى به‌ئه‌زمون و كۆمه‌ڵێك یاریزانى ئاست به‌رزن.\nكارلۆ ئه‌نچیلۆتى راهێنه‌رى یانه‌ى ریال مه‌دریدیش گوتى: تیروپشكه‌كه قورسه، من ده‌زانم ریال مه‌درید چه‌نده به‌هێزه، به‌ڵام به‌هه‌رحاڵ ئێمه نازناوه‌كه‌مان مه‌به‌سته‌و متمانه‌م به‌یاریزانه‌كانم هه‌یه.\nپێشتر هه‌ردوو یانه 22 جار له چامپۆنس لیگ رووبه‌رووى یه‌كتربوونه‌ته‌وه، ریال مه‌درید له 8 یارى براوه‌بوه‌و له یارییه‌كیش به‌رامبه‌ربوون و بایرن میونخیش 13 سه‌ركه‌وتنى به‌ده‌ستهێناوه.\nله دووه‌م رووبه‌روبوبوونه‌ى به‌هێزى قۆناغى هه‌شته‌مى خولى یانه پاڵه‌وانه‌كانى ئه‌وروپا یارى نێوان هه‌ردوو یانه‌ى به‌رشلۆنه‌ى ئیسپانى و یۆڤێنتوسى ئیتاڵیه، ئه‌م یاریه‌ش لوتكه و ئاگرینه به‌و پێیه‌ى دوو یانه‌ى هه‌ره به‌هێز و مێژوویى رووبه‌رووى یه‌كتر ده‌بنه‌وه.\nدانى ئه‌لڤێشى یاریزانى پێشوى برشلۆنه و ئێستاى یوڤێنتوس بۆ یه‌كه‌مجار بۆ رووبه‌رووبونه‌وه‌ى به‌رشلۆنه ده‌چێته‌وه یاریگاى كامپ نۆ، هه‌ردوو یانه له رێگه‌ى نوێنه‌ره‌كانیانه‌وه رایانگه‌یاند كه ئه‌ركیان قورسه، جێگرى سه‌رۆكى یانه‌ى به‌رشلۆنه جۆردى میسترى گوتى: یوڤێنتوس یانه‌یه‌كى مێژوویی و مه‌زنه دوو ساڵ له‌مه‌وبه‌ر له یارى كۆتایى چامپیۆنس لیگ رووبه‌روویان بوینه‌وه، راسته براوه بوین به‌ڵام تیپێكى زۆر زه‌حمه‌ته.\nپاڤێل نێدڤێدى جێگرى سه‌رۆكى یانه‌ى یۆڤێنتوسیش رایگه‌یاند: ئێمه رووبه‌رووى یه‌كێك له به‌هێزترین یانه‌ى جیهان بوینه‌وه، به‌ڵام پێویسته رێزیان بگرین و زۆر به‌ته‌ركیز و بێ ترس یارییان له‌گه‌ڵ بكه‌ین چونكه ئێمه ده‌جه‌نگین بۆ سه‌ركه‌وتن.\nپێشتر هه‌ردوو یانه له 5 یارى چامپیۆنس لیگ رووبه‌رووى یه‌كتربونه‌ته‌وه، یۆڤێنتوس له یارییه‌كدا براوه‌بووه له دوو یاریش به‌رامبه‌ربوون، برشلۆنه‌ش له دوو یارى سه‌ركه‌وتنى به‌ده‌ستهێناوه كه دواهه‌مینیان دوو وه‌رز له‌مه‌وبه‌ر بوو له یارى كۆتایى.\nله ئه‌ركێكى تاراده‌یه‌ك ئاسانیشدا ئه‌تله‌تیكۆ مه‌دریدى ئیسپانى رووبه‌رووى لیسته‌ر سیتى ئینگلیزى ده‌بێته‌وه، ئه‌مه یه‌كه‌مجاره هه‌ردوو یانه رووبه‌رووى یه‌كتر ده‌بنه‌وه به‌رپرسانى هه‌ردوو یانه‌ش تاراده‌یه‌كى زۆر رازین و دڵخۆشن به‌م یارییه، له یارییه‌كى هاوسه‌نگیشدا هه‌ردوو یانه‌ى برۆسیا دۆرتمۆندى ئه‌ڵمانى و مۆناكۆى فه‌ره‌نسى رووبه‌رووى یه‌كتر ده‌بنه‌وه، هه‌ردوو یانه به‌هێزن و ئاستیان تاراده‌یه‌كى زۆر له یه‌كتریه‌وه نزیكه.\nئه‌مانیش هه‌م نوێنه‌ى دۆرتمۆند و هه‌میش مۆناكۆ ته‌واو دڵخۆشن به رووبه‌رووبوونه‌وه‌ى نێوانیان چونكه پێیان وایه هاوسه‌نگن، یاریه‌كانى چوون له رۆژانى 11 و 12ى مانگى داهاتوو ئه‌نجام ده‌درێت و یارى گه‌ڕانه‌وه‌ى نێوانیشان له رۆژانى 18 و 19ى هه‌مان مانگ به‌رێوه‌ده‌چێت.\nئینتەرمیلان سەرکەوتنی به‌سه‌ر یانەی سپالی تۆمارکرد\nكورته‌ی هه‌واڵه وه‌رزشیییه‌كان 2016-12-24\n24.12.2016 | 18:27\nكورته‌ی هه‌واڵه وه‌رزشیییه‌كان 2016-12-25\nیانه‌ى سۆلاڤى نوێ نازناوى خولی باسكه‌ى نایابى پێشمه‌رگه‌ى كوردستانى مسۆگه‌ركرد\n26.12.2016 | 08:28\n(چێڵسى 2 ـ 2 بۆرنمۆس)\n(ئارسناڵ 1 ـ 0 وێست برۆمێچ)\nمانچسته‌ر یونایتد 3 ـ 1 سه‌ندرلاند)\nسبه‌ی، (برایه‌تی ـ هه‌ولێر) (زێره‌ڤانی ـ پ. هه‌ولێر) (گازی باكوور ـ نه‌ورۆز) به یه‌ك ده‌گه‌ن\nدانووستانه‌كانى ئاستانه بۆ چاره‌سه‌رى قه‌یرانى سوریا كۆتایى هات و راگه‌یه‌ندراوێك بڵاوكرایه‌وه\n24.01.2017 | 16:41\nچالاكییه‌كانی یه‌كێتی تۆپی پێی كوردستان ده‌ست پێده‌كات\n09.09.2017 | 16:13\nئەمڕۆ یاری کۆتایی تێنسی کراوەی ئەمریکا بەڕێوەدەچێت\n10.09.2017 | 16:56


ئەفرۆدێت مێژوویەكی پڕ سەروەریی نووسییەوە – Knwe.org\nسەرەکی » وەرزش » ئەفرۆدێت مێژوویەكی پڕ سەروەریی نووسییەوە\nئەم مانگە وەرزشی كوردستان بەگشتی و وەرزشی شاری سلێمانی بەتایبەتی هەنگاوی زۆر باشی بەرەو لووتكەی سەركەوتن ناوەو لەسەر ئاستی نەك كوردستان بگرە لەسەر ئاستی عیراق دەستەكەوتی زۆر باش بەدەست هاتووە.\nسەرەتا دەبێت پێش ئەوەی ئەم دەستكەوتانە باس بكەین، پێشتر وەرشكارانی یانەكانی سلێمانی هەر لەسەر ئاستی عیراق و لەیارییەكانی تۆپی سەرمێز و بالە و یارییەكانی گۆڕەپان مەیدانیشدا ئەنجامی باش و دڵخۆشكەریان تۆمار كردبوو، لە ستادیۆم و لەژمارەكانی پێشوودا ئاماژەمان بەو دەستەكەوتانە داوەو لێرەدا دووبارەیان ناكەینەوە.\nبەڵام وا بۆ ئەمجارە ئاماژە بەچەند دەستكەوتێكی تر دەكەین كە مایەی شانازی و دەستخۆشی كردنە لەتەواوی یاریزانان و راهێنەران و ئیدارەی تیپەكان بۆ نووسینەوەی ئەو لاپەڕە پرشنگدارانە لەمێژووی وەرزشی كوردستان و شاری سلێمانیدا.\nبەم دواییە خولی نایابی بالەی كچانی یانەكانی عیراق لە سلێمانی بەڕێوەچوو، رۆژی 10/7/2021 كۆبوونەوەی هونەری خولەكە كراو هەشت تیپی شارەكانی عیراق بەمشێوەیەی خوراەوە بەسەر دوو گروپدا دابەشكران:\n*گروپی یەكەم (ئەكاد، ئەفرۆدێت، دەربەندیخان، فەتات نەجەف).\n*گروپی دووەم (قەرەقوش، سلێمانی، ئافرەتانی هەولێر، سەنحاریب).\nدواتر بەرنامە بۆ یارییەكان دانران و لە رۆژی 11/7 -ەوە، یارییەكان لەهەردوو هۆڵی یانەی پێشمەرگە و یانەی سلێمانی ئەنجام دەدران.\nهەردوو تیپی كچانی یانەكانی ئەفرۆدێتی سلێمانی و ئەكاد عەنكاوەی هەولێر سەركەوتووانە قۆناغی گروپەكانیان بڕی، هەردووكیان گەیشتنە قۆناغی چوارگۆشەی زێڕین، لەم قۆناغەشدا ئەفرۆدێت 3-0 لە لە ئافرەتانی هەولیری بردەوەو ئەكادیش 3-2 لە قەرەقوشی دهۆكی بردەوەو گەیشتنە یاریی كۆتایی و هەردوو دۆڕاوەكەش لەسەر پلەكانی سێیەم و چوارەم یارییان كرد.\nلە یاریی سێیەم چوارەمیدا قەرەقوش 3-0 لە ئافرەتانی هەولێری بردەوەو پلەی سێیەمی عیراقی گرت، لەیاریی كۆتاییشدا، ئەفرۆدێت 3-1 لە ئەكاد عەنكاوەی هەولێری بردەوەو ئەفرۆدێت باڵا دەستی ئەكاد و قەرەقوشی لەم پاڵەوانێتییەی عیراقدا كۆتایی پێهێنا و بووبەپاڵەوانی عیراق و بۆ یەكەمین جارە تیپێكی كچانی شاری سلێمانی بتوانێت جامی پاڵەوانێتی بالەی كچانی عیراق بهێنێتەوە سلێمانی.\nنەورۆز دووەمی عیراق\nلەلایەكی تریشەوە رۆژی 16/7 یاریی كۆتایی خولی پلە یەكی یانەكانی عیراق لە بەغدا كراو تیایدا یانەی سەناعە 1-0 لە تیپی یانەی نەورۆزی شاری سلێمانی بردەوە، بەوەش نەورۆز دووەمی خولی پلە یەكی یانەكانی عیراق بوو، پێشتر و پاش ئەوەی بوو بە پاڵەوانی گروپی یەكەم، سەركەوتنی بۆ خولی نایابی یانەكانی عیراق مسۆگەر كردبوو.\nکچانی ئەکاد دووەمی خولی نایابی بالەی یانەکانی عیراق\nکچانی قەرەقوش سێیەمی خولی نایابی بالەی یانەکانی عیراق


2018-04-21 – basknet.org\nئەرشیفی ڕۆژانە: 2018-04-21\nڕۆژی جمعه 20-4-2018 له مامۆستا مونيره ئه ندامى مه كته بى سياسى به هاوكارى ماموستا ملاعبدالله شهید حمه مراد به رپرسی ده زگای بانگه واز و ڕی نومایی و حاجی لوقمان حسین کاندیدی ژماره 7 له لیستی یه کگرتوی ئیسلامی و ماموستا عه لى زه لمى به شدارى به هاره …\nدژی نەخۆشی شێرپەنجە\nشۆفان، چەندین ڤیتامین و پرۆتین و ترشی فۆلیك و ماددەی كالیسیۆم و پۆتاسیۆم و فۆسفۆرو ئاسنی تێدایە بەو هۆیەشەوە بۆتە خواردنێكی سوودبەخش و پسپۆڕانی خواردن دەڵێن، خواردنی شۆفان رێژەی شەكرو كۆلیسترۆڵ لە خوێندا رێكدەخات. سەرەڕای ئەو سوودانەی تریش، شۆفان دەوڵەمەندە بە چەندین جۆری ریشاڵی خۆراكی كە ئەمانە دژی نەخۆشی شێرپەنجەن …\nمووچەی وەزارەتی پێشمەرگە چۆن دابەش ده كرێت\nبڕیارە ئەمرۆ مووچەی وەزارەتی پێشمەرگە دابەشبكرێت، سەرەتا لە مووچەی لیواكانی وەزارەتەكەوە دەستپێدەكات و پاشانیش یەكەكانی 70 و 80 و ئەوانی دیكەش مووچەكانیان پێدەدرێت. بەڵام تا ئێستا یەكلانەبووەتەوە ئاخۆ مووچەی وەزارەتەكە بەپێی سیستەمی نوێیە، یان بەگوێرەی سیستەمە كۆنەكە و بە پاشەكەوتەوە دابەشدەكرێت”. ئەوە لە كاتێكدایە دوای ئەوەی لە مانگی رابردوو، حكوومەتی …


👫 رەحیم زەبیحی - رەحیمی زەبیحی | 🏷 پۆل: کەسایەتییەکان | زمانی بابەت: 🏳 کوردیی ناوەڕاست | 👁🗨\nلەساڵی 1971 لە شاری بانەبانەی رۆژهەڵاتی کوردستان لە دایکبووە، بۆ ماوەی 16 ساڵ کاری شانۆیی کردووە لە بوارەکانی دەرهێنان و نووسینی شانۆنامەو رۆل بینین و بەرهەمە شانۆییەکانی چەندین خەڵاتی لێکەوتەوە. لە کۆتایی ساڵی 2000 بۆ جاری یەکەم فیلمێکی یەلماز گۆناییەلماز گۆنای دەرهێنەری سینەمایی باکووری کوردستان بینی و گرنگی سینەمای بۆ دەرکەوتووە وەک ئەوەی خۆی باسی لێوە دەکات. یەکەم فیلمی خۆی بەناوی (ژانی دابرِانی ئەبەدی) لەساڵی 2005 بەرهەم دەهێنێت، کە باس لە کۆچی لاوان بۆ هەندەران و کیمیابارانی هەڵەبجەهەڵەبجە و لوغم لە کوردستان و تیرۆر دەکات، ئەم فیلمە توانی بەشداری لە چەندین فیستیڤاڵ و شوێن بەشدار بێت. دواتر کورتە فیلمی (هاوار)ی لەبارەی کوشتنی ئافرەتان بەرهەهێنانەوە کە توانی چەندین برِوانامەی شانازی لە ئێران و دەرەوە بەدەست بێنێت و لە چەندین کەناڵی بەرچاو نمایش بکرێت. دواتر کورتە فیلمی (ساتە مەزادکراوەکان)ی بەرهەمهێناوە، بەڵام تا ئێستا ئەم فیلمە نەیتوانیووە مۆڵەتی نمایش کردن وەربگرێت. دواتر دەرهێنەر کورتە فیلمی (تیرۆرستێک دادەبەزێت) و کورتە فیلمی (سەمای رەنگەکان) و کورتە فیلمی (سەتەلایت) بەرهەمهێناوە کە کۆمەڵێک بەرهەمن لە هەرێمی کوردستان بەرهەم هاتوونە و لە چەندین فیستیڤاڵ بەشداریان کردووە. لەدوای ئەزموونی ئەو هەموو کورتە فیلمە دەرهێنەر جارێکی دیکە کاری لەسەر فیلمی درێژ کردەوە بە فیلمی سینەمایی (کۆتایی جەنگ) لە هەرێمی کوردستان کە ماوەکەی 100 خولەکە، ئەم فیلمە توانی کامێرایەک بۆ زەبیحی وەک خەڵات بێنێتەوە. دواتر فیلمی سینەمایی (رۆژی دوایی) بەرهەمهێنا کە باس لە خۆسووتاندنی ئافرەتان لە کۆمەڵگای کوردی دەکات، ئەم فیلمەشی تا ئێستا مۆڵەتی بڵاوکردنەوەی پێنەداروە. پاشان فیلمی سینەمایی (وڵاتی ئەفسانە)ی بەرهەمهێنا کە باس لە دادگایی سەدام دەکات. دەرهێنەر خولێکی یەک ساڵی لە ئەنجومەنی سینەمایی گەنجانی ئێران بینیووە و تەواوی فیلمەکانی بەرهەمی خۆیەتی و دووجار ماڵی خۆی فرۆشتووە بۆ بەرهەمهێنانی فیلمەکانی.\nئێوارەی ڕۆژی 07-12-201807-12-2018 بەڕووداوێکی گوماناوی هاتووچۆ لەگەڵ کەیوان زەبیحیکەیوان زەبیحی برای گیانیان لەدەستدا.\n📅 رۆژی کۆچی دوایی: 07-12-2018\n⚰ هۆکاری گیان لەدەستدان: ⛐ رووداوی هاتوچۆ\n➕ ئەم بابەتە لەلایەن: (هاوڕێ باخەوان)ەوە لە: Nov 10 2008 1:54PM تۆمارکراوە\n✍ ئەم بابەتە بۆ دواجار لەلایەن: (هاوڕێ باخەوان)ەوە لە: Dec 7 2018 11:42PM باشترکراوە\n👁 ئەم بابەتە 6,069 جار بینراوە\n📷 فایلی وێنە 1.0.2 43 KB Dec 7 2018 11:42PM هاوڕێ باخەوان\n📷 فایلی وێنە 1.0.1 33 KB Oct 28 2009 12:00AM هاوڕێ باخەوان\n1. 👁 رەهبەر سەید برایم؛ بۆ کۆچی ناوادەی رەحیمی زەبیحی\n2. 👁 کۆمیتەی رۆشنبیری و هونەریی کۆدار داوای روونبوونەوە و وردەکارییەکانی کوشتنی رەحیم زەبیحی دەکات\n1. 👁 07-12-2018\n1. 👁 پایزیش نەبێت، گەڵا گەڵا لە داری کورد هەڵئەوەرێت\n2. 👁 سینەمای کوردی لە فیلمی (زاری)وە بۆ کوێ !\n1. 👁 کەیوان زەبیحی\n📝 کۆمیتەی رۆشنبیری و هونەریی کۆدار داوای روونبوونەوە و وردەکارییەکانی کوشتنی رەحیم زەبیحی دەکات | 🏷 پۆل: بەڵگەنامەکان | زمانی بابەت: 🏳 کوردیی ناوەڕاست | 👁🗨\nکۆمیتەی رۆشنبیری و هونەریی کۆدار داوای روونبوونەوە و وردەکارییەکانی کوشتنی رەحیم زەبیحی دەکات\nبە داخەوە هەواڵی کوشتنی هونەرمەند و سینەماکاری گەنج و دڵسۆزی بانەیی رەحیم زەبیحیرەحیم زەبیحی و براکەیمان بیست. هونەرمەند و سینەکارێک، کە بە درێژایی کارە سینەماییەکانی هەمیشە لە هەوڵدابووە ئازار و مەینەتیی گەلەکەی بۆ هەموان بخاتەڕوو و وەک هونەرمەندێک کە لە دڵی گەلەکەیدا جێگای خۆی کردبووە، گیان لەدەستدانەکەی ئازاری بە دڵمان گەیاند.\nلەم رۆژانەدا کە هەموومان کاریگەربووین بە مەرگی گوماناوییان، ئەوپەڕی هاوخەمی خۆمان بۆ بنەماڵەی بەڕێزی زەبیحی، خەڵکی هونەردۆستی بانە و هاوڕێکانی رادەگەیەنین.\nرەحیم زەبیحی دەرهێنەرێکە، کە چەندین فیلمی لە کارنامەکەیدا هەیە و چەندینجار بەشداریی فێستیڤالە ناوخۆی و نێودەوڵەتییەکانی کردووە و خەڵات و سوپاسنامەی پێ بەخشراوە.\nزۆربەی فیلمەکانی لە دژی توندوتیژیی سەر ژنان و منداڵان و قوربانیانی جەنگ بووە و دیدێکی رەخنەگرانەشی بەرامبەر بە جیاکارییەکانی کۆمەڵگەکەی هەبووە.\nئەو هونەرمەند و سینەکارە لە کاتێکدا گیانیان لە دەستداوە، کە لەم دوایانەدا سەرقاڵی کارکردن و لێکۆڵینەوە بوو لەسەر ئازار و مەینەتی و کوشتاری کۆڵبەرکۆڵبەران، بۆیە ئەم رووداوە (رووداوی گیان لەدەستدانەکەی) لەم کاتەدا زۆر جێگای لێوردبوونەوەیە و پێویستی بە لێکۆڵینەوەیە.\nهەر لەبەر ئەوەش داوا لە خەڵکی هونەردۆستی بانە و دۆستان و هونەرمەندانی بانە دەکەین تاوەکو روون بوونەوەی بابەتی گوماناوی بوونی گیان لەدەستدانی زەبیحییەکان بێدەنگ نەبن و ناڕەزایەتیی خۆیان لە دژی ئەو رووداوە بخەنەڕوو.\nجارێکیتریش هاوخەمی و پەژارەی خۆمان بۆ ئەو زیانە گەورەیە بۆ بنەماڵەی رەوانشاد، دۆستان و هونەرمەندانی دڵسۆزی بانەیی و رۆژهەڵاتی کوردستان دەخەینەڕوو.\nکۆمیتەی رۆشنبیری و هونەریی کۆدار\n📅 رۆژی دەرچوون: 10-12-2018\n➕ ئەم بابەتە لەلایەن: (هاوڕێ باخەوان)ەوە لە: Dec 10 2018 9:37AM تۆمارکراوە\n👁 ئەم بابەتە 652 جار بینراوە\n1. 👁 کۆمەڵگای دێمۆکرات و ئازادی ڕۆژهەڵات - کۆدار\n1. 👁 10-12-2018\n1. 👁 رەحیم زەبیحی - رەحیمی زەبیحی\n| کاتی ئافراندنی لاپەڕە: 14,914 چرکە!


بیتكۆین؛ دراوی داهاتووی جیهان\nهیچ كۆمەڵگایەك تەواوی پێداویستێكانی پێ دابینەكراوە، ناچار پەنای بردۆتە بەر ئاڵووگۆڕی (Swap) زێدە بەرهەمەكانی، دەكرێت لە مێژوودا ئەم هەنگاوە بە سەرەتای بازاڕكاری ناوببرێت.\nهاوشێوەی ئەوڕۆ، لە ڕابردوویشدا؛ هیچ كۆمەڵگایەك تەواوی پێداویستێكانی پێ دابینەكراوە، ناچار پەنای بردۆتە بەر ئاڵووگۆڕی (Swap) زێدە بەرهەمەكانی، دەكرێت لە مێژوودا ئەم هەنگاوە بە سەرەتای بازاڕكاری ناوببرێت، پاشان مرۆڤ بە مەبەستی دوورخستنەوەی مەترسێكان، دروستكردنی هاوپەیمانی و هاوڕێیەتی و وەڵامدانەوەی بارودۆخی تازە، پارەی دروستكردووە و سكەی لێداوە، دواتر وەك نێوەندی ئاڵووگۆڕ بەكاریهێناوە، بە تێپەڕبوونی كات پارە گۆڕانكاری بە سەرداهاتووە، شێوەی جیاوازی وەرگرتووە، بۆ نموونە؛ خوری، گەنم، پێستە، مس، زیو و زێر و ...هتد، وەك پارە مامەڵەیان پێوە كراوە و كراون بە ناوەندی ئاڵووگۆڕ، سەرەتای بەكارهێنانی پارە لە پێشكەشكردنی دیاری و دانەوەی قەردەكانەوە سەریهەڵداوە.\nشەشسەد ساڵ بەر لە زاین شا "لیدیا إلیاتس" یەكەم سكەی فەرمی لێدا و لە قەڵەم ڕەوی فەرمانڕەواییەكەیدا بلاویكردووە كە ئاوێتیەك بوو لە زێڕ و زیو و بە ئەلكترۆم شۆرەتی ڕۆیشتبوو، لە مێژوودا بەهای ئەم پارەیە جیاوازە، هەندێك دەڵێن؛ بە حەوت سەر مەڕ قەبلێنرابوو، ساڵی هەزارو دووسەدی زاین چینێكان جۆرەها سكە و پارەیان بڵاو كردەوە و لە سەر تەختی سكەكەیان نوسیبوو هەركەسێك لە بەریبگرێتەوە سەری دەپەڕێندرێت. بیرۆكەی چاپكردنی پارەی كاغەزیش كاتێك سەریهەڵدا بازرگانەكان پارەكانیان لە بانكەكاندا دادەنا، لە جیانی سكەی زێڕ و زیو پارەی كاغەزیان وەردەگرت، چونكی هەڵگرتن و بەكارهێنانی ئاسانتر و خۆشتربوو، سەبر، سەبر مامەڵە و چاپكردنی پارە گۆڕانكاری بەسەردا هات تا بەوشێوەی ئێستا دەبینرێت و هەستی پێدەكرێت.\nهەر شتێكە وەك نێوەندی ئاڵووگۆر و پێوەری بەها گشت كەس پەسەندی بكات، چونكی لە مێژوودا زۆر شت وەك نێوەندی ئاڵوگۆڕ بەكارهاتوون بەنموونەی مس، پێستە، خوری و ...هتد. لێرەوە دەردەكەوێت "دراو" لە تەك پارەدا جیاوازە، بۆ نموونە دراوی كاغەز تەنها ئەو دەوڵەتەی چاپی كردووە پابەندی قانوونی پارەكە و بەهاكەیەتی، بەڵام زێرو زیوو كە دراون لە گشت جێگایەك بەهایان هەیەو لە هەموو شوێنكیش مامەڵەیان پێوە دەكرێت، واتە هەموو دراوێك پارەیەو گشت پارەیەكیش دراو نییە.\n"مرۆڤ بۆچی پێویستی بە پارەیە؟"\n"پارە" ڕۆڵێكی ئێجگار گرنگی لە بواری ئابووریدا هەیە، ئەو كارەش لە ئەركی پارەدا ڕەنگڕێژ دەبێت، چونكی ناوەندی ئاڵشتكردنە، پارە هێزێكە بە شێوەیەكی ئاسایی لە نێوان كۆمەڵگاكان و لە مەعبێن خۆیاندا پشتگیری ئاڵووگۆڕی زانیاری، شمەك و خزمەتگوزاری دەكات، هۆكارێكی راحەتی دەروونی مرۆڤەكانە، چونكی مرۆ كاتێك پارەی لە بەردەستدا بێت دڵنیایەو دەتوانێت لە ڕێگای پارەوە پەرە بە تواناكانی بدات. تیۆرگەلێك باس لە بنەماكانی پارە دەكەن و پێ یانوایە پارە كۆمەڵە ئەركێكی لە سەرە بە نموونە هۆكارێكی دەسەڵاتە و پێوانەیەكە بۆ ئاڵووگۆڕی بەها، لە میانەی پێشكەشكردنی دیاری و مامەڵەی هاوشێوەوە كۆمەڵگاكان كۆدەكاتەوە و بەردەوامی بە پەیكەربەندی كۆمەڵگكان دەدات "مەبەست لەو خوارو ژووری نێوان چین وتاكەكانی كۆمەڵگایە" و زمانی هاوبەشی نێوان كۆمەڵگا جیاوازەكانیشە.\n"دراوی ئیلكترۆنی چییە؟"\nپارەی ئیلكترۆنی " digital cash یان e-money" ئاماژەیە بۆ ئەو پارەیەیی یان ئەو ماڵەی كە لە ڕێگای ئیلكترۆنییەوە ئاڵشتدەكرێت، كارەكە لە ڕێگای كۆمپیوتەر، ئینتەرنێت و ئەو بەرنامەیەوە دەكرێت كە لە سەر كۆمپیوتەرەكە یاددشتكراوە، ئاڵوگۆڕەكە پارەی ئیلكترۆنی و ناردنی دراوی ئیلكترۆنی دەگرێتەوە و ڕادەستكردنەكەش بە شێوەی ڕاستەوخۆ دەبێت.\n"پێناسەی دراوی ئیلكترۆنی"\nزیاد لە ناو و ناساندێكی هەیە، كەسانێك زۆر بە كورتی گوزارشتیان لێ كردووە، هەندێكیش بە شێوەیەك؛ دەستەواژەكەیان فراوانكردووە كە لە ڕێگای ئامرازەكانی تەكنەلۆجیاوە هەموو مامەڵەیەكی دارای بگرێتە وە.\n1- بە هایەكی نەختینەیە بە شێوازێكی ئیلكترۆنی و لە سەر ئامێرێكی ئیلكترۆنی لە ڕێگای كارت یان میمۆریەوە "خه‌زن" كراوە یاخود هەڵگیراوە.\n2- بە هایەكی نەختینەیە لە شێوەی ئیتمانی لە سەر ئامرازێكی ئیلكترۆنی هەڵدەگیرێت، بە كاربەر خاوەنێتی و لە كاتی زیاد و كەمكردن و هەڵگرتنی دراوەكەدا بە كاربەر نرخی بە هاكەی دەدات.\n"مێژووی دراوی ئیلكترۆنی"\nBitcoin یەكەم پارەی ئیلكترۆنییە و بۆ یەكەمجار ساڵی 2008 لە لایەن كەسێك یان گرووپێكەوە بە ناوی خوازراوی "ساتوشی داكاموتوا" بڵاوكرایەوە، ساڵی 2016 گەورە بازرگانێكی ئۆسترالیایی بانگەشەی ئەوەی دەكرد كە ئەو دروستكەری بتكوینە، ساڵی 2009 بتكوین بۆ یەكەمجار مامەڵەی پێوەكرا، چاودێرانی بتكوین دەڵێن؛ ئامانجی گۆڕینی ئابووری جیهانە چۆن ئینتەرنێت شێوازی بڵاوكردنەوەی گۆڕی، لە ئێستاد پێنج ملێون هەشسەد هەزار كەس مامەڵە بە بتكوینەوە دەكات.\n"جیاوازی بتكۆین و پارەی ئاسایی"\n1.بتكۆین دراوێكی گریمانەییە و تەنها لە ڕێگای ئینتەرنێتەوە مامەڵەی پێوە دەكرێت و بوونێكی بەر جەستە " فیزیكی" نییە.\n2.كۆگایەكی مەركەزی و بەڕێوەبەرێكی نییە، لە كاتێكدا دراوی ئاسایی دەستەیەكی ڕێكخراوی مەركەزی بەڕێوەی دەبات.\n3.بتكوین " غگا‌و العملە" ی نییە، واتە هیچ مایەیەك لە زێڕو چەكی بیانی نییە و حكوومەت پشتگیری ناكات.\n4.گشت دراوێك بۆ ئەوەی ببێتە ناوەندی ئاڵوگۆڕ، پیویستە یەكەی ئەژمار و كۆگای بەهای هەبێت، تا بتوانێت ڕۆڵی لە جێگیركردنی ئابووری و ڕامیاریدا هەبێت، ئەو حكوومەتەی سكەكەی لێ داوە پشتگیری بكات، بتكوین لەم خەسڵەتانە بێبەریە.\nلە ئێستادا چەندین جۆری دراوی ئیلكترۆنی هەن؛ وەك لایتكوین، ڕیپڵ، نۆڤاكوین، پیركوین، زی كەش و ئیسریۆم، بەڵام بتكوین لە هەموویان ناسراو ترە.\n"چۆنێتی كاركردنی بتكوین"\nتۆڕێكی ئینتەرنێتە و بە گشت ناوچەكانی جیهانەوە بەستراوەتەوە، كۆمەڵێك شارەزا نەخشەسازی بەرنامەكەیان كردووە، لە ڕێگای پرۆتۆكۆڵی مامەڵە كردن بە بتكوینەوە بەڕێوەی دەبەن، لە ڕێگای دابەزاندنی بەرنامەی تایبەت بەو بوارەوە هەموو كەس دەتوانێت بچێتە ناو ئەو تۆڕەوە، بەڵام مامەڵەكردن بەو پارەیە بەدەر نییە قازانج و مەترسی. سوود و كەڵكی بۆ بەكاربەر و بازرگان هەیە، سوودی بۆ بەركابەر؛ بریتییە لە بەكارهێنانی ئاسانە، رزگار بوون لە كۆت و بەندی یاسایی، ئازادی مامەڵەكردن و كەمی تێچوونێتی. سوودی بۆ بازرگانیش بریتییە لە زیاد كرینی كڕیارەكانی تا زیاتر قازانج بكات، ڕزگاربوونێتی لە باج تا بتوانێت بڕەو بە كارەكانی بدات و زیاتر قازانج بكات و ...هتد. هۆكاری بەكارهێنای دراوی گریمانەیی نەبوونی كەسی سێیەمە لە ئاڵشتكردنی دراوەكەدا، خێرا مامەڵەكردن و نەبوونی ڕێگری، بێ ئاگای گشت كەس لایەنێك كاتێك پارەكە ڕا دەستی كەسێك یان لایەنی مەبەستدار دەكرێت.\nتەنانەت هەبوونی مۆبایلێك و تۆرێكی ئینتەرنێت بەسە بۆ تەواوكردنی مامەڵەكە بێ ئەوەی هیچ باجێك بە هیچ كەسێك بدات. هەروەسا ئەم دراوە بە هیچ دەوڵەتێكەوە پەیوەست نییە و لە سنووری جوگرافیای هیچ وڵات و كیشوەرێكدا قەتیس نابێت. هاوكات سنوورداری ژمارەی سكەكانی بتكوین هۆكارە بۆ بەرزبوونەوەی نرخەكەی تەنانەت لە ئایاری ساڵی 2021 بەرزترین نرخی تۆمار كرد كە شەست و سێ هەزار دۆلاری تێپەڕاند.\n"كاریگەرییە ئابوورێكانی دراوی گریمانەیی بتكۆین"\n1- بە هۆی سرووشت و تایبەتمەندی بتكۆینەوە كاریگەری لە سەر توانای بانكی ناوەندی وڵاتان لە سەر بەرهەمهێنانی پارە دەبێت، چونكی بتكۆین ناچێتە ژێر كاریگەرێكانی بانكی ناودەوڵەتی، بە هۆی ئالشتكردنی بازرگانی لە ڕێگای ئینتەرنێتەوە بەردەوام خواست لە سەر پارە كەم دەبێتەوە.\n2- بە هۆی نهێنی مامەڵەی دراوی گریمانەیی، و خۆدزینەوە لە باج دیاردەی ئابووری شاراوە قووڵتر و زیاتر دەبێت.\n1. میرانە "ڕسووم"ـی بتكۆین زۆر نزمە، چونكە كەس و لایەنی سێیەم لە ئاڵوگۆڕ و مامەڵەكردندا بەشدارنین.\n2. نهێنی ئاڵشتكردنی چونكی هیچ بانك و دامەزراوەیەكی دارایی ناتوانن چاودێری بكەن، چۆنێتی گواستنەوەی زۆر بەنهێنی ڕایدەكرێت.\n3. دراوێكی جیهانییە، بتكۆین و هاوشێوەكانی هیچ سنوور و پێگەیەكی جوگرافیایان نییە.\n4. مەترسی هەڵئاوسانی لە سەر كەمە، چونكی تا نها، تەنها بیستویەك ملیۆن یەكەی لێ بەرهەمهێنراوە.\n5. هەڵگرتنی ئاسانە، دەتوانرێت بایی یەك ملیار دۆلاری لە فلاش میمۆرییەكدا هەڵبگیرێت.\n"ئایندەی دراوی بتكۆین"\nبڕیار لە سەر چارەنووس و ئایندەی "بتكۆین" كارێكی ئەستەمە، چونكی زۆربەی وڵاتانی دنیا بەكارهێنانی ئەم دراوەیان بە قانوون قەدەغەكردووە، وەك؛ وڵاتە یەكگرتۆكان، بەریتانیا، سویسرا، عەرەبستانی سعودی و ... هتد، هەروەسا حكوومەتی هەرێم لە ڕێگای وەزارەتی ناوخۆ مامەڵەكردنی بە دراوی "بتكۆین" و هاوشێوەكانی قەدەغە كردووە، بەڵام ئەڵمانیا تەنها دەوڵە ئەم دراوەی بە قانوون ناساندوە، بەمشێوە دەتوانێت باج بەسەر قازانجی مامەڵەو ئاڵوگۆڕی ئەو دراوەدا بسەپێنێت. هاوكات ئەم دراوە كاریگەری لە سەر مامەڵە پێوەكردن لە سەر ئاستی جیهان داناوە.\nپرسیارە گرنگە كە لێرەدا ئەوەیە؛ چی ڕوودەدات؟ ئەگەر گشت ئەو بیستویەك ملیۆن یەكەی بتكۆین كەوتە بەردەست؟ بتكۆین؛ تەنها ئەو ژمارەیەیی لێ بەرهەمهێنراوە، هاوكات بە كانزا كردنیشی زۆر گرانە، چونكی ساڵانە سەدو دە/ تێراوات كارەبا بەكار دەبات. كە هاوتای كارەبای وڵاتانی سووید و مالیزیایە.